Zukorlićevu smenu traži 17 rektora univerziteta\nPetak , 2017-09-22 | 19:42:29\nKonferencija univerziteta Srbije (KONUS) zatražila je danas smenu predsednika skupštinskog Odbora za obrazovanje Muamera Zukorlića zbog "nestručnog i nekompetentnog obavljanja funkcije, kao i zbog njenog korišćenja za ostvarenje ličnih interesa".\nBeogradski mediji pišu da su oni inicijativu za smenu dostavili predsednici parlamenta Maji Gojković, kao i ministru prosvete Mladenu Šarčeviću, predsednici Vlade Srbije Ani Brnabići predsedniku Srbije Aleksandru Vučiću.\nKONUS tvrdi da je Zukorlić, u svojstvu predsednika Odbora, u više navrata, iznosio neistine i argumentima neutemeljene tvrdnje koje se tiču visokog obrazovanja u Srbiji.\nOni navode da kao "vlasnik Internacionalnog univerziteta u Novom Pazaru Zukorlić funkciju na kojoj se nalazi veoma često koristi kako bi izgovarao neistine i pogrešno interpretirao činjenice, predlažući rešenja koja bi dovela do akta o akreditaciji koji godinama nije u stanju da dobije".\n"Visoko obrazovanje u Srbiji, kao glavni stub razvoja jednog društva, treba kontinuirano razvijati i neprekidno raditi na unapređenju njegovog kvaliteta. Ono mora biti van svih dnevnopolitičkih ambicija i partikularnih, ličnih, interesa", navodi se u saopštenju, koje prenose beogradski mediji.\nZukorlić je ranije rekao da u visokom obrazovanju u Srbiji imamo "rektorokratiju, monopol takozvane akademske zajednice, iza koje se krije nekoliko najuticajnijih ljudi, rektora najjačih univerziteta, na čelu sa Beogradskim, koji vladaju sveukupnom sudbinom visokog obrazovanja".\nOn je istakao da novi zakon o visokom obrazovanju to mora da ispravi, "da napravi ravnotežu i razbije monopol kao osnov za korupciju i nepotizam koje danas imamo".\n"Za to sam pripremo amandmane. Pokušaću da imamo i odborske amandmane, ne samo poslaničke, sve pravno moguće mehanizme u skupštini ću upotrebiti da ukažem na to", rekao je Zukorlić.\nInicijativu za njegovu smenu su potpisali rektori osam državnih i devet privatnih akreditovanih univerziteta u Srbiji.


Preporuka: 383 / Link / Replika: 6 / Molimo vas da se ulogujete ili registrujete da biste mogli da šaljete komentare.\nPreporuka: 1069 / Link / Replika: 25 / Molimo vas da se ulogujete ili registrujete da biste mogli da šaljete komentare.\nPreporuka: 459 / Link / Replika: 1 / Molimo vas da se ulogujete ili registrujete da biste mogli da šaljete komentare.\nPreporuka: 1295 / Link / Molimo vas da se ulogujete ili registrujete da biste mogli da šaljete komentare.\nPreporuka: 459 / Link / Replika: 68 / Molimo vas da se ulogujete ili registrujete da biste mogli da šaljete komentare.


Čelsi u medijima - Ko odlazi, ko ostaje, a ko dolazi? - Sportske.net\nČelsi u medijima - Ko odlazi, ko ostaje, a ko dolazi?\nAntonio Konte će postati novi menadžer Čelsija, ali i pre svog početka u tom klubu on radi posao oko sastavljanja tima za narednu sezonu.\nČelsi će poslati novu ponudu za štopera NapolijaMurinjo sa Srbinom napada PL, Mata ostaje, budućnost De Hee neizvesnaOvoliko su zaradili klubovi u Premijer ligi ove sezoneLampard izviždan kao nikad!Čelsi hoće "srce napolitanske odbrane"?\nItalijanski stručnjak će pokušati da udari svoj pečat, ima svoju filozofiju, viziju, a na medijima je da pretpostave kakva će biti ekipa Čelsija naredne sezone.\nPrečešljali smo za vas medije širom sveta, a što se tiče odlazaka, najviše se spominje Nemanja Matić koji je, navodno, na meti Žozea Murinja koji preuzima Mančester junajted. Murinjo i on su vrlo dobro sarađivali u Čelsiju, imaju zajedno i jednu titulu šampiona od prošle sezone, pa Portugalac pokušava da primeni dobitnu formulu i na Mančester junajted.\nOno što je sigurno u ovom trenutku jeste da odlaze Pato i Falkao, napadači koji su bili na pozajmici i koji nisu pokazali ništa posebno za vreme provedeno u ovom klubu.\nPored njih, ni Remi nema ambicija da ostane u klubu jer će najverovatnije biti treća opcija kod Kontea u napadu.\nBaba Rahman je navodno na meti turskih klubova jer nije uspeo da se navikne na život u Engleskoj, a nije se ni pokazao kao dobro rešenje, a kraj se približava i sa Mikelom koji neće prihvatiti još jednu sezonu sedenja na klupi.\nOstaju u klubu (samo današnji članci)\nDžon Teri definitivno ostaje još jednu sezonu, a takav slučaj je i sa Azarom, iako nije tako izgledalo pre samo nekoliko meseci. Takođe, Branislav Ivanović najverovatnije ostaje, iako je Roma pokazala interesovanje u prethodnim nedeljama za kapitena reprezentacije Srbije.\nNeizvestan je Kurtoa, navodno ima zainteresovanih, prenosi se u današnjim medijima. Pored njega, neizvesnost vlada i u slučaju Oskara i Kvadrada za koje ima zainteresovanih strana.\nTraži se jedan kvalitetan napadač, pominje se Lukaku, baš kao i Iguain koji je odigrao sezonu karijere. Pominje se i Morata, ali je interesovanje za njega ogromno.\nNaingolan je čovek koji najverovatnije dolazi u Čelsi da zameni Matića ako Srbin bude otišao, o tome se pisalo i pisaće se narednih dana sve dok se ne završi ta saga.\nTraže se i štoperi, pominjali smo juče Kulibalija iz Napolija, a Konte je zainteresovan i za Bonućija iz Juventusa, a u zadnjoj liniji jedan od kandidata jeste i Kostas Manolas.\nKako vi mislite da će izgledati Čelsi naredne sezone?


Svaki deseti lek falsifikovan - 26.03.2015, Sputnik Srbija\nDirektor Agencije za lekove i medicinska sredstva Srbije Saša Jaćović izjavio je danas da je na globalnom tržištu svaki deseti lek falsifikat. 26.03.2015, Sputnik Srbija\n11:50 26.03.2015 (Osveženo: 02:49 26.08.2021)\n© Flickr / Taki SteveLekovi\nJaćović je novinarima u Beogradu rekao da se uglavnom falsifikuju takozvani „lajfstajl lekovi“, među kojima najčešće oni za lečenje erektivne disfunkcije i preparati za mršavljenje.\n„U poslednje vreme, međutim, imamo situaciju da se falsifikuju, opet pričamo o međunarodnom nivou, i lekovi za lečenje karcinoma i HIV infekcije. To je najveći problem, jer je zarada od falsifikovanih lekova mnogo veća od one koja se ostvari od krijumčarenja droge“, kazao je Jaćović pred početak konferencije „Saradnja protiv falsifikovanih lekova“.\nOn je naveo da se procenjuje da se godišnje od proizvodnje falsifikovanih lekova ostvari profit između 75 i 200 milijardi dolara, kao i da postoji tendencija da se u legalne tokove distribucije ubace i falsifikovani lekovi.\nJaćović je rekao da su falsifikovani lekovi veliki problem i apelovao na građane Srbije da lekove ne kupuju na „buvljacima, tezgama i preko interneta“.\n„Građani Srbije treba da kupuju lekove u legalnim lancima prodaje, jer na taj način smanjuju rizik od falsifikovanih lekova. Na taj način će sačuvati svoje zdravlje, jer u tim lekovima može da bude razblažena aktivna substanca koja nema terapijski efekat, ali je u pojedinim slučajevima ustanovljeno i prisustvo toksičnih supstanci“, rekao je Jaćović.\nOn je naveo da će konferencija „Saradnja protiv falsifikovanih lekova“ koja se danas i sutra održava u Beogradu okupiti više od 70 učesnika.\n„Među njima su i predstavnici Ministarstva zdravlja, Evropske komisije, policije, carine, udruženja pacijenata… Oni će, svako sa svoje strane, pokušati da pojasne građanima šta je problem, gde smo mi u ovom trenutku i šta možemo da učinimo na prevenciji“, kazao je Jaćović.\nJaćović je rakao da u okviru Agencije za lekove i medicinska sredstva Srbije postoji Nacionalna kontrolna laboratorija.\n„Na svaku sumnju da je u pitanju falsifikat, inspektori Ministarstva zdravlja uzimaju uzorke, donose u Agenciju za lekove i mi, ako se radi o falsifikatu, obaveštavamo policiju i ministarstvo zdravlja i objavljujemo na sajtu Agencije“, rekao je Jaćović.\nMira Kontić iz Ministarstva zdravlja Srbije rekla je na konferenciji da je tokom 2013. godine bilo ukupno 19 prijava i da je izvršen inspekcijski nadzor u 37 slučajeva, dok je sa tržišta povučeno pet lekova.


Prihvata se Inicijativa zastupnika u Skupštini Kantona Sarajevo Rasima Smajića, da se Udruženje građana "Civilne žrtve rata" Kantona Sarajevo vrate na finansiranje iz Budžeta Kantona Sarajevo kao što je bilo u 2016. godini\nInicijativa u vezi teksta Himne BiH\nPrihvata se Inicijativa Predsjedateljice Skupštine Kantona Sarajevo Prof. Ane Babić i ista se prosljeđuje nadležnim institucijama Bosne i Hercegovine.\nInicijativa Kluba samostalnih zastupnika\nPrihvata se Inicijativa Kluba samostalnih zastupnika u Skupštini Kantona Sarajevo, te se na osnovu odredbi člana 7. Odluke o osnivanju skupština javnih preduzeća čiji je osnivač Kanton Sarajevo, pokreće Inicijativa za razrješenje predsjednika i članova Skupštine KJP "ZOI 84" Olimpijski centar d.o.o. Sarajevo\nIzvještavanje o stanju u JKP "GRAS"\nObavezuje se privremeni upravitelj KJP "GRAS" Sarajevo da svaka tri mjeseca izvjesti Vladu i Skupštinu Kantona Sarajevo o provedenim mjerama sanavije u KJP "GRAS" Sarajevo\nInicijativa za ustanovljenje društvenog priznanja za postignuća u radu u odgoju i obrazovanju\nPrihvata se Inicijativa za ustanovljenje društvenog priznanja za postignuća u radu u odgoju i obrazovanju Kanona Sarajevo.\nZaključak Visoko sudsko i tužilačko vijeće BiH\nSkupština Kantona Sarajevo odbacuje navode Visokog sudskog i tužilačkog vijeća BiH (VTSV BIH) od 09.03.2017. godine, da je raspravom na Hitnoj sjednici Skupštine Kantona Sarajevo od 31.01.2017. godine, na kojoj se podnosio Izvještaj Komisije za sigurnost o provedenom skupštinskom nadzoru nad zakonitošću rada MUP-a i Uprave policije Kantona Sarajevo u predmetu „Dženan Memić“, bila ugrožena nezavisnost Kantonalnog tužilaštva Kantona Sarajevo i da je svojim radom izvršila neprimjeren pritisak na rad pravosuđa, te da Skupština prestane sa ovom parlametarnom praksom.\nZaključak donesen povodom razmatranja Elaborata-Inicijative za osnivanje JU Naučni centar za podršku inkluziji\nNa osnovu člana 120. Poslovnika Skupštine Kantona Sarajevo („Službene novine Kantona Sarajevo“ br. 41 /12- Drugi novi prečišćeni tekst, 15/13, 47/13, 47/15 i 48/16), Skupština Kantona Sarajevo na sjednici održanoj dana 15.11.2017.godine, povodom razmatranja Elaborata-Inicijative za osnivanje JU Naučni centar za podršku inkluziji, donijela je slijedeći\nTraži se od Zakonodavno-pravne komisije Skupštine Kantona Sarajevo da objavi službeni prečišćeni tekst Ustava Kantona Sarajevo\nTraži se od Vlade Kantona Sarajevo i Skupštine Kantona Sarajevo, da se u zvaničnim dokumentima, umjesto prevoda na strane jezike upotrebljavaju zvanični jezici Bosne i Hercegovine.


BLAMAŽA RUSKIH HAKERA: Slučajno otkrili podatke još 300 agenata - GlobalCir\nRuski hakeri koji su uhapšeni u Holandiji i protjerani u Moskvu, slučajno su odali više od 300 drugih agenata, piše Daily Mail. Kako navodi list, špijunske agencije širom svijeta sada imaju bazu podataka o stotinama ruskih agenata, a sve zato što su dvojica muškaraca, uhvaćena u Haagu, imala diplomatske pasoše sa svojim pravim imenima i datumima rođenja.\nPored toga, lista uključuje imena špijuna, datume rođenja i brojeve mobilnih telefona. Holandski obavještajni agenti, koji su radili u partnerstvu sa britanskim kolegama, presreli su, kako se tvrdi, špijune iz Kremlja na parkingu hotela u blizini sjedišta OPCW.\nKako navodi Daily Mail, oni su uhvaćeni dok su pokušavali da hakuju kompjutere OPCV koristeći opremu skrevenu ispod kaputa u gepeku iznajmljenog automobila. Četvorica osumnjičenih su, ipak, izbjegla krivične optužnice jer su nosili diplomatske pasoše.


Tag / KK Budućnost Podgorica / Vesti online\nLovernj: Odlučila dobra igra u drugom poluvremenu\nKapiten Partizana Žofre Lovernj rekao da su on i njegovi košarkaši zahvaljujući dobroj igri u drugom poluvremenu došli do pobede nad Makabijem u Evroligi, iako su gubili dvocifrenom razlikom.\nBertans: U Partizanu je sjajna atmosfera!\nLetonac bi protiv Makabija trebalo da se pojavi na parketu posle devet meseci pauze. Spreman je i jedva čeka da zaigra za Partizan.\nOtkazana utakmica Partizana i Solnoka!\nUtakmica Partizana i Solnoka, koja je trebalo da se odigra u nedelju, u 24. kolu košarkaške Jadranske lige, otkazana je, saopšteno je danas.\nBudućnost pobedila Igokeu i ostala u igri za fajnal-for\nKošarkaši Budućnosti pobedili su u Podgorici Igokeu sa 74:63 (24:18, 15:9, 20:22, 15:14), u poslednjoj utakmici 23. kola Jadranske lige i približili se plasmanu na završni turnir tog...\nCibona bolja od MZT-a posle produžetka\nKošarkaši Cibone pobedili su u Zagrebu, posle produžetka, ekipu MZT-a iz Skoplja sa 93:90 u 23. kolu Jadranske lige.\nMozzart Sport 0 komentara\nABA liga: Šou Marinovića i Brkića u Morači!\nRadnički savladao Budućnost sa 85:79 i sprečio nalet Podgoričana do mesta koje znače i plasman na Fajnal for, piše Mozzart sport.\nABA liga: Mega Vizura pala u Podgorici\nVujošević: Bogdanović igrao povređen!\nBeta, Mozzart sport 0 komentara\nRadnički nije Zvezda: Kragujevčani deklasirali Široki\nKošarkaši Radničkog pobedili su večeras u Kragujevcu ekipu Širokog sa 75:55 (29:14, 13:17, 16:15, 17:9) u utakmici drugog kola Jadranske lige.\nmvp.rs 0 komentara\nRadnički bez trofeja u Podgorici\nU finalu Memorijalnog turnira "Ljubo Jovanović", Podgoričani su bili bolji od Radničkog iz Kragujevca.\nRakočević: Poraz kao opomena\nKošarkaši Crvene zvezde izgubili su u Podgorici od Budućnosti, nakon sjajne serije od 11 uzastopnih pobeda, a kapiten crveno-belih Igor Rakočević ovaj poraz vidi kao opomenu.\nZvezda stala u Podgorici, pobede Radničkog i Igokee\nNa mečevima 12. kola ABA lige košarkaši Crvene zvezde izgubili su od Budućnosti u Podgorici sa 72:63, Radnički je u Kragujevcu nadigrao Split identičnim rezultatom 72:63, dok je Igokea slavila...


Picula: Vladavina prava ne napreduje dovoljno u Crnoj Gori – srbijaNASAzemlja\nPicula: Vladavina prava ne napreduje dovoljno u Crnoj Gori\nby admin October 6, 2020, 4:48 pm 1.9k Views\nPicula je, povodom predstavljanja Ekonomsko-investicijskog plana za zapadni Balkan i izveštaja EK o napretku kandidatkinja za članstvo, ocenio da, uprkos činjenici da je Crna Gora lider u procesu proširenja, poglavlja se zbog toga ne zatvaraju odgovarajućom brzinom, prenosi podgorička Pobjeda.\nPicula je novoj crnogorskoj vladi poručio da od nje očekuje konstruktivan pristup i ispunjavanje potpisanih obaveza na evropskom putu, pre svega zbog činjenice da čak 70 odsto građana zemlje podržava članstvo u Evropskoj uniji.\nPrema njegovim rečima, reforme usmerene na jačanje vladavine prava i osnaživanje nezavisnih institucija u raspodeli vlasti moraju biti ključni faktor za odobravanje pristupa sredstvima predpristupnog instrumenta IPA\ni svim drugim evropskim fondovima namenjenim zemljama kandidatima za članstvo u Evropskoj uniji.\n“EU će im najviše pomoći kontinuiranom podrškom tim reformama”, rekao je Picula, koji je bio na predstavljanju dokumenata nakon Saveta poverenika EU.\nPicula je komesaru za proširenje Oliveru Varheljiju, koji je predstavljao dokumente, naglasio da su predstavljeni dokumenti dokaz privrženosti same Unije procesu proširenja, posebno kroz naglasak na važnost ekonomske i socijalne konvergencije regiona ka Uniji, kroz podršku obrazovanju, infrastrukturnim projektima i zelenoj tranziciji i ukupni investicioni potencijal od gotovo 20 milijardi evra.


Interni nadzor poslovanja privrednih društava - Seminarski Diplomski Radovi\nGotovi Seminarski Diplomski Maturalni Master ili Magistarski / Obrazovanje / Društvene nauke / upravljanje proizvodnjom / Interni nadzor poslovanja privrednih društava\nInterni nadzor poslovanja privrednih društava\nMenadžment savremenog privrednog društva suočen je sa potrebom donošenja poslovnih odluka u vezi sa ostvarivanjem poslovnih ciljeva. Glavni zadatak internog nadzora je da kontroliše sve delove preduzeća, da li dosledno redukuju poslovnu politiku usvojenu na početku poslovnog perioda.\nU uslovima delovanja sila slobodnog tržišta pojačava se uloga internog nadzora. Na pojačano interesovanja za uspostavljanjem internog nadzora utiče prisustvo nelojalne konkurencije, povećanje korupcije i erozije poslovnog morala.\nStrukturu sistema internog nadzora čini: interna kontrola i interna revizija.\nI Interna kontrola\nPrvi i najvažniji oblik kontrole u preduzeću predstavlja interna kontrola koja je važna ne samo za vođenje finansijskih rezultata, već i za upravljanje preduzećem. Za interne kontrole su zainteresovani svi, od eksternih revizora do uprave, borda direktora, akcionara velikih javnih kompanija do države.\nPravac i model revizorovog ispitivanja najviše određuje kvalitet interne kontrole.\nII Definicija interne kontrole\nU sve poslovne aktivnosti u preduzeću je utisnut sistem interne kontrole. Efikasno poslovanje, finansijsko izveštavanje i usklađenost su tri osnovne kategorije ciljeva menadžmenta preduzeća. Za internu kontrolu su odgovorni svi u organizaciji, počevši od menadžmenta, upravnog odbora, interni revizori i ostali.\nNajodgovorniji je izvršni direktor koji preuzima nadležnost sistema interne kontrole. Najveću mogućnost da identifikuje i ispravi pokušaje menadžmenta ima upravni odbor, a njegova je obaveza da obezbedi rukovođenje, davanje direktive i nadgledanje.\nRevizora najviše interesuje pouzdanost finansijskog izveštaja i on ima značajnu ulogu kada se radi o otkrivanju prevare od starne menadžmenta ili zaposlenih.\nPrema izveštaju komiteta sponzorskih organizacija TREADWAY komisije, interna kontrola se definiše kao proces, ustanovljen i sprovođen od strane upravnog odbora preduzeća, menadžmenta i osoblja....\nOcena poslovanja preduzeca Dzemala 0 1,086 01-09-2010 06:38 AM


Nov način finansiranja nauke od 1. jula 2019. - Društvo - Dnevni list Danas\nPočetna » Društvo » Nov način finansiranja nauke od 1. jula 2019.\nNov način finansiranja nauke od 1. jula 2019.\nFormiranje Fonda za nauku je izuzetno važna sistemska promena, veliki reformski iskorak. Planirano je da se kompetitivni projektni pozivi finansiraju kroz ovaj fond.\n0Piše: Vesna Andrić 03. septembra 2018. 20.00\nU početnoj fazi, fond će se finansirati budžetskim sredstvima, ali je namera da se stvore uslovi koji će dovesti do toga da se fond puni i sredstvima iz privatnog sektora. Verujemo da smo i zahvaljujući činjenici da nismo sprovodili ishitrene reforme, uspeli da sačuvamo kapacitet naše naučne zajednice, koja je izuzetno kvalitetna. To nije samo naše mišljenje, već i brojnih eksperata iz celog sveta. Radna grupa za izradu Zakona o fondu za nauku je završila svoj posao, tako da će tokom septembra biti sprovedena javna rasprava vezana za ovaj zakon, a odmah nakon toga idemo i u skupštinsku proceduru – kaže za Danas prof. dr Vladimir Popović, državni sekretar u Ministarstvu prosvete, nauke i tehnološkog razvoja.\n* Kako će funkcionisati Fond za nauku?\n– Predviđeno je da taj fond ima svoj Naučni savet, koji će biti njegovo najviše stručno i savetodavno telo. Programi Fonda moraju biti dovoljno raznovrsni da odgovore na različite društvene izazove – tehnološki razvoj, podršku naprednim idejama, razvoj kadrova, razvoj inovacionog ekosistema, izgradnju naučne infrastrukture, integraciju u međunarodne naučne tokove, saradnju nauke i industrije, definisanje javnih politika, i drugo Programi Fonda utvrđuju se prema sledećoj strukturi: razvoj, strategija, ideje, ljudi, infrastruktura, saradnja, inovacije, promocija, publikacije i ostalo. U okviru svakog programa realizuju se projekti na osnovu javnih poziva za projekte koji su u skladu sa izazovima na koje dati program treba da odgovori. Trajanje projekata u okviru različitih programa definisano je javnim pozivom u skladu sa ciljevima i dinamikom realizacije odgovarajućeg programa. Predviđeno je da projekti mogu biti: dugoročni (do 4 godine), srednjoročni (2-3 godine) i kratkoročni (do godinu dana). U okviru svakog programa evaluacija projekata u obzir mora uzeti sledeće kriterijume: izvrsnost (ocena inovativnosti i izvrsnosti ideje na kojoj se zasniva projekat), uticaj (ocena potencijala projekta za rešavanje izazova u okviru datog poziva) i realizacija (ocena tima i kapaciteta za uspešnu realizaciju projekta).\n* Na koji način nameravate da motivišete privredu da ulaže u Fond?\n– Jedan od glavnih programa Fonda za nauku se zove „razvoj“. To je program usmerenih istraživanja i tehnološkog razvoja koji odgovara na konkretne potrebe društva i privrede. Program se realizuje kroz jasno definisane tematske projekte u okviru odgovarajućeg javnog poziva. Teme kroz konsultativni proces definišu različiti akteri uključujući privredni sektor, društvo, državnu upravu, Vladu Srbije i druge. Privrednim subjektima će biti ponuđeno da predlože teme koje su njima interesantne, i da potom, zajedno sa Fondom za nauku, učestvuju u sufinansiranju takvih istraživanja. Time bi na konkretan način Fond za nauku podržao privredne subjekte u finansiranju istraživanja koje je njima potrebno.\n* Koliko je realno očekivati da će privredi biti interesantne društvene nauke, za koje i u delu naše naučne zajednice nema uvek razumevanja?\n– Koncept Fonda za nauku sačinjen je tako da svi naučni i društveni kapaciteti mogu učestvovati na projektima, kao i bez bilo kakvih ograničenja u pogledu naučnih oblasti. Pitanje naučnih oblasti sa sve većom multidisciplinarnošću, postaje donekle i prevaziđeno. Akcenat je na uticaju nauke na društvo, a to ne uključuje samo privredu. Ovaj sastav Ministarstva prosvete je učinio priličan napor na prevazilaženju podela koje postoje u našoj naučnoj zajednici i u tome smo donekle uspeli. Smatramo da je sada pravi trenutak za reformske promene.\n* Na koji način nameravate da zaustavite uravnilovku koja je vladala dosad? Sećamo se kako se završio pokušaj vaših prethodnika, koji su takođe tvrdili da se zalažu za nagrađivanje izvrsnosti.\n– Fond će raditi sve poslove vezane za kompetitivne projekte, od raspisivanja konkursa do organizovanja evaluacije, kao i praćenje projekata. Razlika u odnosu na prethodni period je što želimo da negujemo izvrsnost, ali smo pri tome obezbedili i sigurnost istraživačima, kroz institucionalno finansiranje. Određeni programi, koji su predviđeni za realizaciju kroz Fond za nauku, baš su namenjeni za negovanje izvrsnosti. Takođe, obezbedićemo i da određeni projekti, koji su bili vrlo blizu da dobiju finansiranje kroz Horizont 2020, imaju prioritet kod nacionalnog finansiranja.\n* Zašto ste se odlučili za ovakav korak i zašto nije raspisan konkurs za projekte po postojećim pravilima?\n– Želimo reformu kompletnog naučnog sistema, promenu modela finansiranja, prelazak na kombinovano institucionalno-projektno finansiranje. Želimo veću relevantnost projektnih poziva, odnosno veći uticaj rezultata istraživanja na privredu i društvo. Trebalo bi povećati doprinos javnih istraživanja društvenom i privrednom razvoju i omogućiti istraživačima da sprovode istraživanja i izvan akademske sfere. Svakako da nisu sve inovacije rezultat naučnog rada, ali nije moguće odvojiti inovacije od nauke, pogotovo u malim državama i sistemima ograničenih kapaciteta, kao što je naš. To, po postojećim pravilima, nije moguće, ili je moguće u manjoj meri. Duboko ukorenjeno mišljenje naučne zajednice je da privrednici nemaju razumevanja za njihov rad, a mišljenje privrednika da se naučnici bave onim što njima nije potrebno. To moramo da menjamo. Trebaju nam novi zakoni, ne želimo privremena, kratkoročna rešenja. Predloženi model reforme se potpuno uklapa u već usvojenu Strategiju naučnog i tehnološkog razvoja Republike Srbije, kao i Akcioni plan Vlade. Za sve aktivnosti oko formiranja Fonda za nauku i promenu načina finansiranja imamo vrlo jasnu podršku Vlade.\n* Da li je realno očekivati da novi način finansiranja nauke startuje sa novom budžetskom godinom?\n– Opšti stav u naučnoj zajednici je da nam je potrebna promena načina finansiranja naučnih istraživanja, te smo se odlučili da izradimo novi Zakon o naučnoistraživačkoj delatnosti. Sigurni smo da ćemo zajedno sa partnerima iz naučne zajednice (kroz radnu grupu za izradu zakona, ali i kroz javnu raspravu), definisati najoptimalnija rešenja. Važeći zakon je donet 2005, a stanje i okolnosti u društvu su se od tada znatno izmenile. Najvažnije novine su dve već pomenute – uvođenje kombinovanog institucionalno-projektnog finansiranja, kao i formiranje Fonda za nauku. Zakon o Fondu za nauku i novi Zakon o naučnoistraživačkoj delatnosti trebalo bi da budu usvojena tokom jeseni. Zatim nam sledi formiranje Fonda za nauku, izrada podzakonskih akata, tako da je realno očekivati da novi model finansiranja startuje od 1. jula naredne godine. To podrazumeva početak institucionalnog finansiranja, kao i raspisan prvi projektni poziv preko Fonda za nauku.\nNova uloga Ministarstva\n– Formiranjem Fonda za nauku se redefiniše i uloga Ministarstva prosvete, nauke i tehnološkog razvoja. Ono bi se bavilo politikom u oblasti naučnih istraživanja, kao i institucionalnim finansiranjem. Kroz institucionalno finansiranje obezbeđujemo stabilnost naučnim radnicima, čija je osnovna plata do sada zavisila isključivo od toga da li imaju projekat ili ne, što ih dovodi u neravnopravan položaj – kaže Vladimir Popović.\n* Kako slični fondovi funkcionišu u drugim državama?\n– Način upravlja fondom će biti u potpunosti kompatibilan sa najboljim iskustvima iz drugih država, ali će uzeti u obzir i specifičnosti našeg naučnog sistema. Prilikom izrade Nacrta zakona o Fondu za nauku smo detaljno analizirali više veoma uspešnih fondova za nauku, kao što su oni iz Portugala, Austrije, Švajcarske, Slovenije, Koreje,… Skoro sve države koje imaju razvijen naučni sistem, imaju i svoj fond za nauku – SAD, Francuska, Nemačka, itd. Ipak, prilikom formiranja koncepta našeg fonda za nauku, u prvom redu, imali smo u vidu aktivnosti Evropske komisije i njen program Horizont 2020.\nintervju, vladimir popovic


Tanjug 13. maja 2021. 13:31\nPODGORICA – Glavni specijani tužilac Milivoje Katnić je u reagovanju na saopštenje DF-a, da će dan kada je usvojen tužilački zakon biti zlatnim slovima upisan u knjigu borbe protiv kriminala i korupcije, izjavio da , kako je naveo, zlatna slova mogu izliti od novca dobijenih za „izdaju Crne Gore“.\nKatnić kaže da su to kriviča dela koja se članovima DF-a stavljaju na teret do stepena osnovane sumnje, audirajući pritom pre svega na Andriju Mandića i Milana Keževića.\nMandić i Knežević su u procesu pokrenutom za navodni pokušaj terorizma na izborni dan 2016. godine osuđeni nepravosnažno na po pet godina zatvora, ali je Apelacioni sud vratio slučaj na ponovno suđenje.\n„Što se tiče navoda DF-a da će ‘jučerašnji dan biti zlatnim slovima upisan u knjigu borbe protiv organizovanog kriminala i korupcije’, poručujem čelnicima Demokratskog fronta da zlatna slova mogu izliti od novčanih sredstava koja su dobili za finansiranje kriminalne organizacije i terorizma u pokušaju, koja krivična dela im se stavljaju na teret do stepena osnovane sumnje“, naveo je Katnić.\nDodao je i da će „ovako izlivena zlatna slova potamneti jer su finansirana novcem koji je do stepena osnovane sumnje namenjen za terorizam u pokušaju, odnosno za izdaju majke Crne Gore“.\nIz DF-a je ranije danas saopšteno, između ostalog, da je sada vise nego jasno da je Milivoje Katnić, u odnosu na prethodnu vlast, povlačio poteze samo prema onim frakcijama u DPS-u i pojedincima kojih se odrekne predsednik Crne Gore.\nNaveli su i da je time Katnić odabrao stranu i postao Đukanovićev privatni tužilac i batina u njegovim rukama, a ne tužilac države Crne Gore.


Vlada USK: Podrška jačanju konkurentnosti malih i srednjih preduzeća - Privredna štampa\nVlada USK: Podrška jačanju konkurentnosti malih i srednjih preduzeća\nAmel Kamenčić, ministar privrede u Vladi Unsko-sanskog kantona potpisao je tri ugovora sa privrednicima sa područja Unsko-sanskog kantona za dodjelu sredstava po programu podrške jačanju konkurentnosti malih i srednjih preduzeća za 2018. godinu.\nOvo je program kojim Ministarstvo privrede nastoji pomoći domaćim privrednicima da povećaju stepen svoje tehnološke opremljenosti. Nakon provedene procedure po objavljenom javnom pozivu utvrđena je rang lista, a najsupješniji aplikanti su potpisali ugovor.\n– Cilj je da se ova sredstva usmjere na poboljšanje tehnološke opremljenosti, radi poboljšanja proizvodnih procesa a time i samog proizvoda- kazao je ministar Kamenčić.\nmala i srednja preduzećapodrškaVlada USK\nVlada FBiH: Konsultacije sa Savezom općina i gradova fbih\nPremijer Federacije Bosne i Hercegovinje Fadil Novalić održao je juče, u sjedištu Vlade FBiH u Sarajevu, sastanak s predstavnicima…\nPotpisivanjem kolektivnog ugovora okončan štrajk zdravstvenih radnika KS\nPremijer Kantona Sarajevo Elmedin Konaković i predsjednik Sindikata zdravstvenih radnika KS Edo Selimić potpisali su danas Kolektivni ugovor o pravima i obavezama poslodavaca i…\nProdužen rok za subvencioniranje računa za električnu energiju do polovine ove godine\nVlada FBiH je na 60. hitnoj, telefonski održanoj sjednici, produžila do 30.6.2017. godine važenje Odluke o provedbi mjera za…\nNova investicija u Poslovnoj zoni “Ramići-Banja Luka”


Niske privatne investicije u Srbiji niže su nego što se vidi | Talas.rs\nNizak ekonomski rast u Srbiji je verovatno najvažnije pitanje u zemlji. Niska stopa ekonomskog rasta u Srbiji posledica je niskih investicija.\nIz ovog najvažnijeg problema niskog ekonomskog rasta proističu druga važna pitanja za građane i privredu Srbije:\nniske plate (kako u javnom sektoru koji se finansira od poreza, tako i u privatnom gde to zavisi od produktivnosti privrede),\nvisoka stopa nezaposlenosti (jer privreda koja se sporo razvija ne može da kreira dovoljan broj radnih mesta, naročito kvalitetnih),\nodlazak naših građana u inostranstvo.\nUkupan nivo investicija u odabranim zemljama u 2017. Izvor: MMF.\nUkupan nivo investicija u Srbiji znatno je niži u odnosu na zemlje iz okruženja. Možda bolje stojimo nego što je to slučaj sa Bosnom i Hercegovinom, ali to nam i nije neka uteha jer značajno zaostajemo za većinom zemljama u tranziciji. A bez investicija danas – nema ekonomskog rasta sutra.\nZašto je važno da razlikujemo tipove investicija?\nUkupne investicije sastoje se od javnih i privatnih investicija, koje opet mogu biti domaće i strane. Javne investicije su sve one koje centralna država i njeni entiteti (na primer, lokalne samouprave ili državna preduzeća koja se finansiraju prvenstveno iz budžeta, kao što su kod nas JP Putevi Srbije ili RTS). Ovo su najčešće investicije u infrastrukturu – kao što su putevi, mostovi, pruge, gasovodi itd.\nJavne investicije u Srbiji iznose oko 3,5% BDP-a, što je niže od regiona gde su 4,5-5%.\nStrane investicije su sve investicije iz inostranstva, i mogu biti greenfield (izgradnja potpuno novog pogona) ili brownfield (preuzimanje već postojećeg pogona). U ovom drugom slučaju, kupovina manje od 10% akcija preduzeća gleda se kao portfolio, a više od 10% kao direktna strana investicija.\nStrane investicije u Srbiji u 2018. iznosile su 4,1 milijarde USD ili čak 8% BDP-a, i znatno su više nego u regionu.\nTo i nije toliko začuđujuće imajući u vidu niz državnih povoljnosti kojima su propraćene – kao što su poseban odnos državnih vlasti (pa se lako dobijaju neophodna dokumenta i dozvole), subvencije u živom novcu koje se dodeljuju (za ovu namenu je u budžetu odvojeno 120 miliona evra za ovu namenu), kao i nizu poreskih pogodnosti (oslobađanje poreza na dobit, pa čak i plaćanja doprinosa za zaposlene tokom određenog broja godina).\nDomaće investicije predstavljaju investicije kompanija u pretežno domaćem vlasništvu. Dakle, kada NIS reinvestira svoj profit u našu zemlju, to se ne računa kao domaća, već kao strana investicija jer se ova kompanija većinski nalazi u inostranom vlasništvu. Ove domaće investicije su znatno niže nego u zemljama regiona.\nKada od ukupnih investicija oduzmemo strane investicije i javne investicije, ostaje nam nivo domaćih privatnih investicija od tek 11,2% BDP-a. dok je prosek zemalja Centralne i Istočne Evrope 16,1% tj. otprilike upola više. Međutim, ova naša ionako niska stopa domaćih privatnih investicija zapravo je još niža.\nI ovako niske domaće investicije su precenjene za barem za petinu\nPod domaće investicije računaju se i ona preduzeća koja su u državnom vlasništvu, a koja se ne finansiraju direktno iz budžeta. Prema tome, javna i preduzeća u državnom vlasništvu koja imaju prihode sa tržišta od prodaje svojih usluga ne uključuju se u javne investicije, već u privatne investicije. Ovo je možda opravdano u slučaju Telekoma ili Komercijalne banke koji sve svoje prihode ostvaruju na tržištu, ali je pitanje koliko je opravdano za Železnice Srbije koji ipak veći deo svojih prihoda dobijaju kroz državne subvencije.\nTakođe, ova međunarodna metodologija dovodi do toga da se ionako nizak nivo domaćih privatnih investicija u zemlji precenjuje, pogotovu zato što u Srbiji postoje brojna preduzeća kojima upravlja država. Pored komunalnih delatnosti (vodovod, javni prevoz, grejanje) tu je i ceo niz drugih grana, kao što su bankarstvo i osiguranje, telekomunikacije, transport, poljoprivreda itd.\nPravi razmer problema niskih investicija sagledao bi se tek kada bi imali odvojen pravi nivo privatnih domaćih investicija.\nKako nemamo javno dostupne podatke o investicijama javnih i državnih preduzeća, možemo da posmatramo samo podatke iz finansijskih izveštaja pojedinačnih preduzeća. Prema podacima APR-a, u 2018. bilo je 561 javno preduzeće sa 117 500 radnika je predalo finansijske izveštaje (ova brojka ne uključuje ona preduzeća u državnom vlasništvu koja nemaju status javnih preduzeća, kao npr. Telekom, Komercijalnu banku i Dunav osiguranje). Prema podacima APR-a, investicije 6 najvećih javnih preduzeća (EPS, EMS, Srbijagas, Srbijavode, Pošta, Železnice) i najvećeg preduzeća u državnom vlasništvu (Telekom Srbija) činile su 103 milijarde dinara, tj. 870 miliona evra ili 2% BDP-a.\nInvesticije u Srbiji u 2018. Izvor: MMF, Svetska banka, APR.\nPrema tome, ukupne domaće privatne investicije znatno su niže od 11,2% koliko se na prvi pogled prikazuju korišćenjem međunarodne metodologije, već su značajno niže od 9% BDP-a. I ova razlika od 20% je potcenjena, jer obuhvata samo podatke za 7 najvećih preduzeća u državnom vlasništvu.\nOvi podaci su alarmantni, jer ukazuju da postoji neki ozbiljan problem usled koga domaća privreda, a pre svega mala i srednja preduzeća, u našoj zemlji ne investiraju dovoljno. A bez tih investicija nema rasta zaposlenosti i zarada. To ’’nešto’’ je celokupni poslovni ambijent u zemlji – prema bilo kom parametru važnom za poslovanje, od nivoa korupcije, troškova birokratije ili vladavine prava, Srbija se već godinama kotira na začelju zemalja Evrope. Niska stopa domaćih privatnih investicija je cena toga.\nTAGS: investicije privreda ulaganja


Direktor dizajna Norbert Veber objasnio novi koncept enterijera auta koji ima premijeru 1. septembra\nČeška kompanija "Škoda" će svoj električni SUV "enijak iV", koji se radi prvi na modularnoj električnoj platformi "MEB", predstaviti 1. septembra. Ali, nestrpljive poštovaoce ove marke, ipak ne ostavljaju bez informacija o ovom modelu, pa tako sa vremena na vreme "Škoda" objavi poneki tizer, fotku zamaskiranog modela, ili skicu.\nSada je "Škoda" malo "odškrinula vrata" i dozvolila da zavirimo i u unutrašnjost novog vozila, a direktor dizajna enterijera Norbert Veber objasnio je šta nas očekuje.\n- Ovaj automobil koristi prednosti koje donosi dugo međuosovinsko rastojanje MEB platforme\npa ima izuzetno prostranu unutrašnjost. Tome doprinosi i ravan pod, jer za razliku od vozila sa motorom sa unutrašnjim sagorevanjem gde postoji centralni tunel ovde ga nema - kaže Veber.\nNedostatak centralnog tunela nudi mnogo mogućnosti. Napred je ovaj prostor iskorišćen za\ndodatnu pregradu za odlaganje ispod centralne konzole koja je sada organizovana u nekoliko nivoa.\nPutnici na zadnjem sedištu sada imaju još više prostora, a zapremina prtljažnog prostora je čak 585 litara.\n- Enterijer je jasan, prozračan, inovativan i održiv. Jasan zahvaljujući tome što je jednostavno postaviti tematske pakete, prozračan zahvaljujući prostanosti i odličnom osećaju za prostor. Inovativan zahvaljujući karakteristikama kao što je centralni ekran od 13 inča i novi "hed-up" ekran, uključujući augmentativnu realnost i održiv zahvaljujući upotrebi prirodnih i recikliranih materijala - pojasnio je direktor dizajna Veber - Presvlake sedišta su napravljene od 40 odsto nove vune, a preostalih 60 odsto je poliester od recikliranih PET boca.\nKompletna unutrašnjost je okružena posebno mekim materijalom koji se koristi u celoj unutrašnjosti i stvara osećaj kao kada sedite kod kuće u sofi, kaže se u saopštenju "Škode" koje je dostavljeno našoj redakciji.


UKUPAN OBIM SPOLJNOTRGOVINSKE RAZMJENE REPUBLIKE SRPSKE SA INOSTRANSTVOM IZNOSI OKO 4,42 MILIJARDE KM: Najviše sa Srbijom i Italijom\nRepublika Srpska je za sedam mjeseci ove godine ostvarila ukupan obim spoljnorgovinske razmjene sa inostranstvom od oko 4,42 milijarde KM, dok je pokrivenost uvoza izvozom bila 74,8 odsto, podaci su Republičkog zavoda za statistiku.\nIzvoz ostvaren u posmatranom periodu imao je vrijednost približno 1,9 milijardi KM, a uvoz 2,52 milijarde KM.\nVrijednost ostvarenog izvoza za sedam mjeseci ove godine bila je manja za 12,2 odsto, a uvoza za 9,2 odsto u odnosu na isti period lani.\nPosmatrano po grupama proizvoda za sedam mjeseci, najveće učešće u izvozu ostvaruje električna energija sa 161 milion KM, dok najveće učešće u uvozu ostvaruju naftna ulja i ulja dobijena od bitumenskih minerala, sa ukupnom vrijednošću od 119 miliona KM.\nNajveći obim spoljnotrgovinske razmjene Republike Srpske za sedam mjeseci ove godine u iznosu od 710,5 miliona KM bila je Srbijom, a zatim 626,4 miliona KM sa Italijom.\nRepublika Srpska je na područje EU u posmatranom periodu izvezla robe od 1,415 milijardi KM ili manje za 11 odsto nego u istom prošlogodišnjem periodu, dok je vrijednost uvoza iz Unije bila 1,461 milijardu KM ili manje za 7,9 odsto u odnosu na isti period lani.\nEkonomista Đurđica Stojadinović rekla je Srni da sedmomjesečni izvještaj, u odnosu na polugodišnji, pa i izvještaj za prvih pet mjeseci, pokazuje manji procentualni pad ostvarenog izvoza i jednocifren procentualni pad uvoza, što govori da se stvari kreću u povoljnom pravcu.\n- Podaci govore o oživljavanju spoljnotrgovinske aktivnosti nakon proljećnog udara virusa korona na privredu i, s obzirom na to da je privreda Srpske uvozno orijentisana, za očekivati je takav odnos izvoza i uvoza. Bitno je i to što su i manji procenti pada uvoza i izvoza u poslovanju sa EU, kao najznačajnijim partnerom Srpske - navela je Stojadinovićeva.\nStojadinovićeva je istakla da je, posmatrajući pokrivenost uvoza izvozom, Srpska značajan spoljnotrgovinski suficit ostvarila u poslovanju sa Hrvatskom, Slovenijom i Austrijom.\nIZVOR: Vebsjat RTRS, 25.08.2020.


srbijasport.net - Vesti - Superliga Srbije - TSC dočekuje ekipu Čukaričkog\n17 0:12 0\n30.09.2021 Bojana Kusovac\nFudbaleri TSC Bačka Topola u subotu 2. oktobra od 16.00 sati, dočekuju ekipuČukaričkogu 12. kolu Superlige, uvereni da će to biti zanimljiv i dobar meč, u kome će bodovi ostati domaćinu.\nTrener golmana SilardFarago je naglasio očekuje podjednako tešku utakmicu kakva je bila ona u prethodnom kolu protiv Vojvodine i da je siguran da će to biti zanimljiv, ali ne i lak duel.\n„Za našu ekipu mislim da treba da ponavlja dobre stvari koje je do sada radila. Stručni štab nas je i za ovu utakmicu dobro pripremio i vredno smo radili. Greške koje se neminovno događaju treba da svedemo na minimum, da pokušamo da ih iz utakmice u utakmicu što više ispravljamo ina kraju eliminišemo. Moramo da se fokusiramo i da zadržimo dobre strane naše igre“, kazao je Rajković.\nRajkoviće je naglasio da će predstojeća utakmica biti za nadigravanje, ali da je u njojveća odgovornost na strani TSC-a, zato što klub brani treću poziciju i dodao „Mi kao ekipa, i kao klub, moramo da budemo svesni da nas tek očekuje velika odgovornost, da se potrudimo da održimo pozitivne rezultate i da u nastavku prvenstva pružamo dobre igre“.\nU prošlom, 11. kolu, ekipa TSC je na prvoj ligaškoj utakmici odigranoj na svom terenu pobedilaVojvodinu rezultatom 1:0i trenutno zauzima 3. mesto na tabeli sa 20 bodova iz 6 pobede, 2 remija i 2 poraza.Čukarički je 4. na tabeli sa 18 bodova, iz 5 pobeda, 3 remija i 2poraza.


Srednjoškolci na demonstraciji bezbedne vožnje – Info Centar Juga\nPolicijska uprava u Leskovcu, u saradnji sa lokalnom samoupravom Leskovca realizuje projekat „Tvoj život u tvojim rukama“, u cilju unapređenja saobraćajne kulture i podizanja svesti svih učesnika u saobraćaju da poštuju saobraćajne propise i da svojim pozitivnim primerom daju doprinos unapređenju bezbednosti saobraćaja na putevima.\nU nastavku realizacije ovog porojekta danas je na poligonu sa polaganje vozačkih ispita kod „Poljoprivredne škole“ u Leskovcu izvršena demonstracija bezbedne vožnje motornih vozila i predstavljanje „simulatora čeonog sudara“ i „naočara simulatora“ učenicima završnih razreda srednje škole.\n„Kada se kaže svi učesnici u saobraćaju ne misli se samo na vozače motornih vozila već se misli i na pešake i vozače bicikala. Danas su učenici srednjih škola mogli da vide nekoliko radnji koje auto škole koriste u postupku obuke kandidata za polaganje vozačkih ispita. Ove radnje su neophodne da budući vozači savladaju kako bi mogli da izađu na praktični deo obuke odnosno tzv. grasku vožnju“ kazao je okupljenim novinarima Boban Zdravković komandir Saobraćajne policije Leskovac.\nZdravković dodaje da su u realizaciji ove faze projekta aktivno učešće uzeli su i partneri na ovom projektu Tehnička škola „Rade Metalac“ iz Leskovca, Viša tehnička škola iz Niša, Agencija za bezbednsot saobraćaja i predstavnici udruženja auto škola.\n„Imali smo danas simulator bezbedne vožnje ili simulator čeonog sudara pomoču kojeg su učenici mogli da vide da je veoma neophodno, a pre svega bezbedno koristiti sigurnosni pojas u incidentnim situacijama. Naš je cilj da ukažemo omladincima koliko je bitna bezbednost u saobraćaju i sigurna vožnja, ali i da smanjimo procenat saobraćajnih nezgoda pod uticajem alkohola ili opojnih droga“, istakao je Zdravković.\nPomoću „simulatora naočara“ srednjoškolci su danas na poligonu za obuku vozača mogli da vide kako izgleda, kako se ponaša i kako upravlja vozilom čovek kada se nalazi pod dejstvom alkohola ili nekog opijata. Na punktu učenici su mogli da uzmu flajere iz kojih mogu da se informišu o bezbednoj i sigurnoj vožnji.\nU sklopu projekta biće organizovani i besplatni tehnički pregledi za vozače sa područja Policijske uprave u Leskovcu, kao i akcije pojačane kontrole saobraćaja sa akcentom na otkrivanje i sankcionisanje najtežih prekršaja.\nProjekat „Tvoj život u tvojim rukama“ je prvenstveno namenjen vozačima putničkih vozila i drugim učesnicima u saobraćaju, a biće realizovan do 30. septembra ove godine, kada se zbog brojnih manifestacija i drugih događaja na ovom području, očekuje povećan broj učesnika u saobraćaju.\nEkipa iz Leskovca pobednik 9. Zlatnog kotlića gejzera u Sijarinskoj banji


Najavljena ulaganja Kine u zdravstveni sektor Srpske | Banjaluka.net\nNajavljena ulaganja Kine u zdravstveni sektor Srpske\nGeneralni direktor Univerzitetskog kliničkog centra /UKC/ Republike Srpske Vlado Đajić danas je sa počasnim predsjednikom Agencije za tehničku i ekonomsku saradnju Kine i Evrope /CEATEC/ Guo Đin Pinom dogovorio saradnju Srpske i kompanija iz Kine koja će doprinijeti unapređenju zdravstvenog sektora.\nNa sastanku u Banjaluci je istaknuto da će saradnja doprinijeti i razvoju privrednog sektora, te otvaranju novih radnih mjesta u ovom gradu, kao i širom Srpske.\nĐajić je rekao da je dogovorena saradnja u oblasti zdravstva, jer su kompanije iz Kine zainteresovane za ulaganje i opremanje zdravstvenih objekata, a najbitnije za UKC Republike Srpske, jeste da se omogući edukacija ljekara u Kini, saopšteno je iz UKC-a.\nGuo je istakao da želi pomoći razvoju Banjaluke i Srpske, posebno u zdravstvenom sektoru. Ovom saradnjom, u koju će biti uključeni mladi ljudi, doći će do razmjene kadrova između Kine i Republike Srpske.\nOn je rekao i da je vrlo srećan što može da dovede privrednike iz Kine u Srpsku, kako bi otvorili firme i omogućili dobro plaćene poslove, te da svi zajedno pomognu razvoju Srpske.


Uskoro: Daćete mi dve karte za let u svemir - Bizlife.rs\nKompanija Blu Oridžin već sada ima funkcionalne rakete Nju Šepard kojima može da ostvaruje suborbitalne letove i vraća celu letelicu na Zemlju, a originalni plan Džefa Bezosa, osnivača i vlasnika ove kompanije, jeste da koristi ovu raketu i za letove sa ljudskim posadama.\nPotpredsednik Blu Oridžina Rob Mejerson na Amazonovom je samitu u Vašingtonu prošle nedelje govorio je o planovima za svemirske letove, i tim povodom je najavio kako će prve komercijalne karte za buduće svemirske turiste u prodaji biti puštene već sledeće godine, prenosi Seebiz.\nNju Šepard je suborbitalna raketa koja može postići visinu od nešto preko 100 kilometara, i već je odradila sedam uspešnih letova s vertikalnim sletanjem na Zemlju, a čini se kako su sada spremni iste misije odrađivati i sa putnicima. Uskoro bi, naime, prvi putnici trebalo da polete ovom raketom na sam rub svemira sa lansirne rampe u Zapadnom Teksasu.\nCena za sada nepoznata\nProđe li sve kako je planirano, sledeće će godine karte za „obične“ turiste krenuti u prodaju, po za sada nepoznatoj ceni. Jedan let raketom Nju Šepard trebao bi da traje oko 10 minuta, a u putničkoj kapsuli veličine oko 15 kubnih metara trebalo bi da se smesti šest svemirskih turista koji će tako nakratko moći gledati Zemlju iz jedinstvene perspektive i osetiti bestežinsko stanje. Nakon lansiranja, prvi stupanj rakete vraća se na tlo i sleće vertikalno poput SpaceX-ovog Falkona 9, dok se putnička kapsula nešto kasnije vraća na Zemlju uz pomoć padobrana i retro raketnih motora koji usporavaju njeno prizemljenje.\nbezos blu oridžin svemirski letovi


Jubilarni Peti Sarajevo Olimpija Polumaraton 18. septembra u Sarajevu - Akta.ba\nJubilarni Peti Sarajevo Olimpija Polumaraton 18. septembra u Sarajevu\n02.09.2011. 07:40 / Izvor: eKapija.ba\nPeti jubilarni Sarajevo Olimpija Polumaraton 2011. održat će se u nedjelju 18. septembra 2011. Tradicionalno, udruženje Marathon Sarajevo ovim događajem će obilježiti Međunarodni dan bez automobila. Očekuje se učešće preko 400 takmičara iz više od 20 zemalja. Oni će trčati novom rutom, a taj dan će na snazi biti i poseban režim saobraćaja. Generalni sponzori ovog projekta koji ima višestruke pozitivne efekte za naš grad i državu su Coca Cola Hellenic i Grad Sarajevo.\nOd danas se svi zainteresirani takmičari i takmičarke minimalne starosne dobi od 14 godina mogu prijaviti u fitness centru „Star Sport“ u BBI centru, V sprat od 8 do 20 sati, gdje je moguće dobiti sve dodatne informacije o trci, izvršiti uplatu, te podići broj. Nagradni fond za prvih pet u muškoj i ženskoj konkurenciji iznosi: 300 EUR, 200 EUR, 100 EUR, 50 EUR i 50 EUR. "Kako bi se zadržao humanitarni karakter trke ostvareni prihod će se donirati i Centru za kreativno odrastanje u Sarajevu", najavio je Erol Mujanović, direktor Marathon Sarajevo, te naglasio da je ova trka i u zvaničnom kalendaru bh. i evropskih trka.\nRealizaciju ciljeva ovog projekta kao što su razvijanje ekološke svijesti, razvoj pozitivnog imidža Sarajeva i BiH, borba sportom protiv dijabetesa, te razvijanje filantropskih vrijednosti, podržali su i ostali sponzori: Posao.ba, NATO, Toyota, Novo Nordisk, Ecoton, Hotel Bristol, Općina Centar, Kantonalno Ministarstvo kulture i sporta, GumaPro, BBI Centar, Fitness centar Star sport, SGSB, EUFOR, Srednja elektrotehnička škola Sarajevo i YERP projekat.\nU proteklih nekoliko godina, zahvaljujući projektima ovog udruženja, grad Sarajevo je posjetilo nekoliko hiljada gostiju iz inostranstva, nekoliko stotina mladih ljudi je bilo direktno uključeno u aktivnosti. Članovi udruženja "Marathon" osjećaju obavezu da kroz organizaciju sportskih događaja promoviraju kompanije i udruženja koja proizvode ekološke proizvode i promovišu i razvijaju zdravo društvo.\nViše informacija o trci, te online prijave i mapa trase dostupne na www.sarajevomarathon.ba.\n#Olimpija Polumaraton 2011\n#Coca Cola Hellenic\n#fitness centrar Star Sport\n#Centr za kreativno odrastanje Sarajevo\n#Fitness centar Star sport\n#Srednja elektrotehnička škola Sarajevo\nFitness Centar Star Sport Sarajevo\nTrg djece Sarajeva 1 - BBI


Међународни сајам привреде у Мостару | Сремска Привредна Комора\nHome » Uncategorized » Međunarodni sajam privrede u Mostaru\nPrivredna komora Srbije i Razvojna agencija Srbije u cilju podrške i promocije izvoza, organizuju nastup srpskih privrednika u okviru nacionalnog štanda Srbije na predstojećem 21. Međunarodnom sajmu privrede u Mostaru, koji se održava u periodu od 10. do 14. aprila 2018. godine, Bosna i Hercegovina.\nRepublika Srbija je zemlja partner 21. Međunarodnog sajma privrede na kome će imati priliku da predstavi potencijal privrede, izvozne mogućnosti, turistički potencijal, kulturnu baštinu, gastronomiju, kao i druge prednosti koje je čine dobrom destinacijom za ulaganje.\nPozivamo vas da uzmete učešće na Nacionalnom štandu Srbije na predstojećoj sajamskoj manifestaciji u Mostaru.\nLink na kome se nalaze pozivi sa kompletnom pozivnom dokumentacijom je: http://www.pks.rs/MSaradnja.aspx?id=30&p=0 koju treba najkasnije dostaviti do 08.februara na e-mail: region@pks.rs i sanja.nesic@pks.rs.\nZa sve dodatne informacije kontakt osobe su Marko Mandić (M: 066/875-1259, E: marko.mandic@pks.rs) i Mladen Đorić (M: 066/875-1253, E: mladen.djoric@pks.rs).\n← Konkurs za dodelu subvencija i dotacija namenjenih za razvoj turizma u 2018.godini\nFood Expo Greece →


Svjedok: Karadžić je bio najodgovorniji za situaciji u Srebrenici - Klix.ba\nNastavak suđenja Svjedok: Karadžić je bio najodgovorniji za situaciji u Srebrenici\nSvjedok: Karadžić je bio najodgovorniji za situaciji u Srebrenici\n29.2.2012. u 16:33\nU nastavku svjedočenja na suđenju Radovanu Karadžiću, Manojlo Milovanović izjavio je da je optuženi, kao vrhovni komandant, bio "najodgovorniji" za direktivu kojom je 1995. godine naložio Vojsci Republike Srpske (VRS) da stvori "nepodnošljivu situaciju bez nade za opstanak" stanovništvu Srebrenice i Žepe.\n"Za ispravnost dokumenta odgovara autor, a glavni i najodgovorniji je potpisnik", kazao je Milovanović, bivši načelnik Glavnog štaba VRS-a i zamjenik komandanta Ratka Mladića.\nKaradžića Tužilaštvo u Haagu tereti za genocid u Srebrenici i još sedam bosanskih opština, progon Bošnjaka i Hrvata širom BiH, teror nad civilima u Sarajevu dugotrajnim granatiranjem i snajperisanjem i uzimanje vojnika međunarodnih snaga za taoce između 1992. i 1995. godine. Ratko Mladić čeka početak suđenja pred Haškim sudom.\nKako je pojašnjeno na ročištu, Direktivom 7, koju je potpisao u martu 1995., Karadžić je naredio VRS-u da život bošnjačkom stanovništvu Srebrenice i Žepe "učini nepodnošljivim kroz vojnu akciju i uskraćivanje humanitarne pomoći".\nPrema optužnici, VRS je, prije nego što je 11. jula 1995. zauzela Srebrenicu, civile u enklavama izlagala artiljerijskoj vatri i patnjama koje je izazvala namjernim ograničavanjem humanitarnih isporuka.\nObjašnjavajući kako je Direktiva 7 nastala, Milovanović je izjavio da je dokument, po Karadžićevim smjernicama, sačinio glavni operativac Glavnog štaba VRS-a Radivoje Miletić. Miletića je Haški tribunal 2010. nepravosnažno osudio na 19 godina zatvora zbog zločina u Srebrenici.\nPrema Milovanovićevom iskazu, Karadžićeva direktiva, koju u to doba nije vidio, bila je "neuobičajeno detaljna" za vrhovnog komandanta.\nMilovanović je posvjedočio da je rečenicu o stvaranju nepodnošljive situacije za civile, Mladić "izbacio" iz svog borbenog naređenja sačinjenog na osnovu Karadžićeve direktive. Protumačio je da toj rečenici nije bilo mjesto u direktivi zato što VRS "nije bila usmjerena protiv civila".\nKako je rekao, Milovanović je na jednoj od sjednica Vrhovne komande iz marta 1995. stekao utisak da je Karadžić "znao da se u privatnim aranžmanima muslimani i Hrvati prebacuju preko državne granice", da “ne bi bila umiješana država". U zapisniku sa sjednice, koje je Haško tužilaštvo predočilo, Karadžić je kazao da bi "bilo dobro da muslimana bude što manje u BiH."\nNa početku unakrsnog ispitivanja, Karadžić je pitao svjedoka kako je shvatio njegove riječi na toj sjednici.\n"Shvatio sam da kažete da je dobro da privatne ekipe iseljavaju muslimane, da ne bi bila umiješana država", odgovorio je Milovanović.\nNasuprot Milovanovićevoj ocjeni da su to radili "privatni izvoznici žive sile", Karadžić je tvrdio da "te privatne agencije nisu mogle natjerati muslimane da idu" i da su im Bošnjaci "plaćali za vize i slično".\n"Ne slažem se. Piše da je to rađeno za 6.000 maraka. Kome su išle te pare?", uzvratio je Milovanović.\nUnakrsno ispitivanje Milovanovića, Karadžić će nastaviti u četvrtak, 1. marta.\nprije 1h 18m 94\nprije 22h 19m 54\nprije 14h 15m 183\nprije 11h 35m 116\nprije 14h 20m 133


Ibarski Kolašin - Dodela književne nagrade "Grigorije Božović"\nHome > Aktuelnosti > Događaji > Dodela književne nagrade "Grigorije Božović"\nDodela književne nagrade "Grigorije Božović"\nKulturni centar “Stari Kolašin“ u Zubinom Potoku ove godine prvi put dodeljuje književnu nagradu "Grigorije Božović" za najbolju pripovetku pisanu u duhu Grigorijeve pripovedne proze, objavljenu na srpskom jeziku u 2013. godini.\nNa konkurs, koji je objavljen u dnevnom listu ,,Politika“ i na sajtu Konkursi regiona, javili su se pisci iz zemlje i inostranstva koji objavljuju na srpskom jeziku. U konkurenciji od 43 pripovetke u užem izboru su se našle pripovetka „Predznaci“ Slobodana Boškovića, pripovetka „Kumić“ Draga Kekanovića i pripovetka “ Četrdeset i tri godine” Dragoslava Mihajlovića.\nŽiri u sastavu Mileta Aćimović Ivkov, Dragiša Bojović i Andrijana Živanović je doneo jednoglasnu odluku da je prvi dobitnik nagrade “ Grigorije Božović“ za najbolju pripovetku pisanu u duhu Grigorijeve pripovedne proze, Drago Kekanović za pripovetku Kumić.\nU obrazloženju žirija se kaže da je: „Aktivirajući snagu sećanja i prizivajući u njemu arhetipske slike i prizore izgubljenog zavičaja, Drago Kekanović u priči „Kumić“ dao dramatičnu i uverljivu predstavu skorijeg rata u Hrvatskoj i zatiranja u njemu tragova srpskog prisustva.\nNagrada koja se sastoji iz novčanog dela, diptiha u duborezu sa likom Grigorija Božovića, rad Aleksandra Živanovića, i Povelje uručena je na svečanosti u Kulturnom centru u Zubinom Potoku.\nInače, sledeće godine će se obeležiti 135 godina od rodjenja i 70 godina od smrti Grigorija Božovića, i tim povodom Zavod za udžbenike će objaviti zbirku sabranih dela Grigorija Božovića.


Objavio CEAS 25 januar 2019 .\nOtvoreno pismo građanima koji učestvuju u demonstracijama #StopKrvavimKošuljama #1od5miliona\nObjavio CEAS 11 januar 2019 .\nRada Trajković te tuži Rada Trajković ti sudi - drugi deo\nPoštovani učesnici protesta Protiv nasilja - Stop Krvavim košuljama i- ili Jedan od pet miliona – počelo je pozivamo vas da obratite pažnju na jučerašnje i druge nedavne izjave Rade Trajković, predsednice kosovske nevladine organizacije Evropski pokret Srba sa Kosova, imajući u vidu da je najavljena kao jedna od govornica na protestu u subotu 12. januara u 18 sati u Beogradu. Trajkovićeva je, naime, u njima pokazala flagrantno nepoznavanje osnovnih principa vladavine prava i pravosudnih procedura, te sugerisala metode oružanog neinstitucionalnog delovanja za koje se, ako smo dobro razumeli, i vi zalažete.\nCEAS saopštenje povodom početka transformacije Kosovskih bezbednosnih snaga\nObjavio CEAS 14 decembar 2018 .\nCentar za evroatlantske studije iz Beograda (CEAS) smatra da današnja odluka privremenih organa vlasti u Prištini koje su usvojile zakone o transformaciji Kosovskih bezbednosnih snaga (KBS) dolazi u vrlo teškom trenutku za državu Srbiju i njene građane. CEAS pozdravlja suzdržanu retoriku nadležnih državnih organa u ovim izuzetno teškim domaćim i međunarodnim okolnostima.


U prvoj emisiji nove sezone, voditeljka Elen Dedženeris se izvinila svojoj publici, ali i zaposlenima zbog “toksičnog okruženja na radnom mestu”, navodeći da preuzima svu odgovornost za ono što se dešavalo u njenom studiju iza kamere tokom proteklih nekoliko godina.\n“Kao što verovatno znate, tokom leta se pričalo o toksičnom radnom okruženju u mojoj emisiji. Pokrenuta je i istraga. Saznala sam da su se desile stvari koje nikada nisu smele da se dogode”, započela je Elen.\nOvo je prvi put da se Elen javno oglasila u vezi optužbi za maltretiranja koje su njeni zaposleni proživeli na poslu.\nPrije nekoliko meseci, svetski poznata voditeljka i komičarka Elen Dedženeris i njena emisija “The Ellen Show” postala je predmet istrage nakon brojnih tvrdnji njenih zaposlenih o zlostavljanju na radnom mestu od strane izvršnih producenata.\nInternu istragu pokrenula je grupa za odnose sa zaposlenima vlasnika WBTV i Warner Media grupe, kako bi utvrdili istinitost šokantnih navoda.


trajace nekoliko nedelja\nOznaka: Trajace Nekoliko Nedelja\nLekovi i participacija jeftiniji do 50 odsto / Vesti 8. Sept. 2014. : 10:46 - \nPočetkom sledeće godine lekovi za pritisak, srce, depresiju, antibiotici pojeftiniće i do 50 odsto.\nSrbija krajem 2015. dobija klinički centar sa najboljom opremom / Vesti 23. Jan. 2012. : 8:21 - \nRekonstrukcija Kliničkog centra Srbije vredna 75 miliona evra trebalo bi da počne u drugoj polovini ove godine, kada budu usvojena sva planska dokumenta i završeni tenderi za izvođače radova.\nNURDOR: Skoro svaki dan jedno dete u Srbiji oboli od raka / Vesti 20. Sept. 2013. : 11:11 - \nSkoro svakoga dana jedno dete u Srbiji oboli od raka, a svake sedmice jedno umre od te bolesti, saopšteno je danas iz Nacionalnog udruženja roditelja dece obolele od raka (NURDOR).\nPomoć starima uz licencu / Vesti 27. Apr. 2012. : 5:30 - \nU okviru projekta Pomoć u kući, svakog radnog dana usluge 1.100 gerontodomaćica koristi 11.000 starih osoba.Po novom Zakonu o socijalnoj zaštiti, takvu pomoć mogu da pružaju organizacije i pojedinci koji za to dobiju licencu.\nPomozimo deci da lakše pobede bolest / Vesti 28. Feb. 2014. : 12:44 - \nJedino dečje odeljenje oftalmologije u Srbiji, na Očnoj klinici u Beogradu, u lošem je stanju.\nIzraelski naučnici tvrde da su pronašli lek za rak / Vesti 30. Jan. 2019. : 20:31 - \nNaš lek za rak će biti efikasan od prvog dana, trajaće nekoliko nedelja i neće imati neželjene efekte, ili će ti efekti biti minimalni. I sve to po mnogo nižoj ceni od većine drugih lekova na tržištu, rekao je Dan Aridor čija kompanija...\nvesti trajace nekoliko nedelja dana pomoc raka godine jedno srbiji\nTri reči: trajace nekoliko nedelja, nedelja trajace nekoliko, nekoliko nedelja trajace\nDve reči: nekoliko nedelja, trajace nekoliko\nJedna reč: vesti, trajace, nekoliko, nedelja, dana, pomoc, raka, godine, jedno, srbiji


Neadekvatna obuka motociklista\nPrevelika brzina i nasilnička vožnja, najčešći su uzroci zbog kojih u saobraćaju nastradaju motociklisti. Stručnjaci se slažu da nema osnovne obuke motorista, a ni novi Zakon o bezbednosti saobraćaja nije doneo očekivana poboljšanja.\nProtekle tri nedelje biće zapisane u crnu statistiku saobraćajnih udesa u Srbiji. Poginulo je sedam motociklista, a više od 20 ih je teže i lakše povređeno. Mnogi, kažu bajkeri, motocikl doživljavaju kao igračku i često voze velike kubikaže bez prethodne obuke.\n"Za relativno mare pare možete kupiti polovan snažan motor našta momci nisu navikli, a sede praktično na letećem tanjiru", kaže Boško Cukić Roki iz Udruženje bajkera.\nStatistika govori da, ukoliko ste italijanski motociklista, a vozite u Srbiji, imate 25 puta veću mogućnost da poginete nego u Italiji. Ako gledamo odnos broja registrovanih motocikala i broja poginulih u saobraćaju, na samom smo vrhu svetske liste.\nVlada Jeftić sa Saobraćajnog fakulteta u Beogradu kaže da je prošle godine nastradalo 94 vozača dvotočkaša u Srbiji. Oni čine 1,3 odsto ukupnog broja registrovanih, a 13 odsto svih poginulih u Srbiji.\n"Kada padnete sa motocikla obično je politrauma i 21 odsto svih teško povređenih prošle godine u Srbiji u bolnicama su bili vozači motocikla", kaže Jeftić.\nNajbitnije je da se od malih nogu postepeno sa motociklom ulazi u saobraćaj, kažu stručnjaci. Pravilnik koji je upravo izašao o obuci i polaganju vozačkog ispita motociklista, pokazuje da instruktora a ni ispitivača ništa ne obavezuje da i sam položi za motor ili da iz pristojne daljine prati šta kandidat radi na obuci.\nMilan Božović iz Komiteta za bezbednost saobraćaja kaže da nisu zadovoljni načinom na koji je predviđena obuka za vozače motocikala.\n"Oni mogu vožnju ili obuku da rade tako što će uzeti L tablicu i voziti. Zamislite kada bi se taj metod primenio na sve ostale kandidate koji se obučavaju, zamislite ljude koji uzmu L tablicu, obučavaju se za kamiomn sa prikolicom i voze ga sa tablicom bez instruktora", kaže Božović.\nJedina novina je da se više ne možete obučavati na svom motociku već na onom koji ima auto-škola koju upisujete. To je i prilika da sa instruktrom bar utvrdite gde ćete voziti i kako, jer njegova zakonska obaveza nije da vas prati, što je još veći propust, kažu stručnjaci.


Rusi dostavili humanitarnu pomoć sirijskoj Džibi - Sputnjik Srbija\n14:58 16.07.2017 (osveženo 15:15 16.07.2017) Preuzmite kraći link\nOficiri ruskog Centra za primirje u Siriji dostavili su humanitarnu pomoć sirijskom gradu Džibi u provinciji Kunejtra, javljaju mediji.\nKako je saopšteno, uz dostavu najneophodnijih proizvoda, ruski lekari organizovali su medicinski pregled građana.\n„Džiba je obuhvećena jugozapadnom zonom deeskalacije, a nakon uvođenja primirja, ruski vojnici su najzad u prilici da pomognu lokalnim porodicama. Trenutno ih lekari pregledaju, bez obzira na to od čega boluju“, rekao je potpukovnik sirijske policije Firas.\nPrema njegovim rečima, u zavisnosti od toga koliko se bude poštovalo primirje, i humanitarna pomoć će dolaziti redovnije.\nIako je situacija daleko mirnija, pojedini borci nastavljaju sa provokacijama čime krše režim prekida vatre, doduše ne iz minobacača, već isključivo pojedinačnim hicima iz vatrenog oružja.\nHumanitarna pomoć, Sirija


RTS :: Agora: Sloboda u ruskom domenu interneta sve ugroženija\nSvet Agora: Sloboda u ruskom domenu interneta sve ugroženija\nAgora: Sloboda u ruskom domenu interneta sve ugroženija\nutorak, 16. feb 2016, 14:09 -> 14:25\nTokom prethodne godine u Rusiji se situacija sa slobodama u ruskom domenu interneta (Runet) značajno pogoršala, što je posledica trke u blokadama sajtova u ruskim regionima, rezultati su istraživanja međunarodne nevladine organizacije Agora.\nU izveštaju "Sloboda interneta 2015: pobeda cenzure", posvećenom ograničavanju slobode interneta u Rusiji, navodi se da je tokom prošle godine devet puta porastao broj blokada sajtova, u odnosu na 2014. godinu.\nUzrok tako značajnog rasta broja blokiranih sajtova, eksperti objašnjavaju "trkom u blokiranju" kojom se bave ruski regioni i državne institucije. Tako je u Republici Tatarstan počeo da radi automatizovani sistem monitoringa sadržaja, uz pomoć kojeg je Ruskom komitetu za kontrolu komunikacija poslato 3.856 jedinica zabranjenih materijala.\nU izveštaju se navodi da su 2015. godine internet korisnici prvi put dobili zatvorske kazne za svoje objave na internetu. Osuđeno je osam osoba, i podignuto 203 krivične prijave zbog publikacija na društvenim mrežama. Pored toga, više nego tri puta porastao je broj administrativnih prekršaja - ukupno ih je izrečeno više od 5.000.\nTokom prošle godine dvostruko je porastao broj regiona u kojima internet korisnici osećaju ozbiljan pritisak. Dok je 2013. godine takvih regiona bilo samo devet, 2014. godine bilo ih 14, a 2015. godine - 31.\n(sreda, 17. feb 2016, 07:23)\nJa u ovom tekstu ne vidim nikakav problem.\nNaravno da će sajt biti blokiran a autor sadržaja krivično gonjen ako se objavljuje sadržaj zabranjen zakonom te države. Te gluposti o slobodi govora o kojim pričaju onevladine organizacije, vodile bi samo u anarhiju. Ako je nešto zakonom zabranjeno a zakone donosi parlament, ne može pojedinac da bude jači od države i sprovodi svoju volju.\nDruga stvar zašto ova nevladina organizacija nije navela o kojem sadržaju se radi? Možda se radi o pozivu na terorizam, isticanju pornografskog sadržaja, pozivu na nečiju likvidaciju itd, itd što je sasvim logično da treba da bude zabranjeno i sankcionisano. Ovako kako je objavljeno je obično "trla-baba-lan" i liči samo na još jedan vid blaćenja Ruskih vlasti.\nTreće, da li se i jedna nevladina organizacija bavi Američkim špiuniranjem interneta, telefonije i svih drugih vidova komunikacije, ili su im režimi "neposlušnih država" jedini izvor tema!?


ДОДИК: Странци хоће да се „напију крви српском народу“\nDODIK: Stranci hoće da se „napiju krvi srpskom narodu“\nPredsednik Republike Srpske Milorad Dodik poručio je da će institucije Srpske podržati optužene članove Republičke komisije za referendum i smatra da je optužnica sprovođenje muslimanske politike u BiH, kao i da neće biti osuđujuće presude ako ima pravde.\nOn je za RTRS rekao da optužnica pokazuje kakva je BiH zemlja i da se na ovaj način sudi jednom narodu kojem želi da se ukine pravo na referendum kao način izjašnjavanja o važnim pitanjima, poput Dana Republike koji je narod smatrao važnim s obzirom na izlaznost.\nDodik je poručio da Republika Srpska neće odustati od takve mogućnosti i najavio je izmene ili donošenje novog zakona o referendumu. On je istakao da se Srpska drži slova Dejtonskog sporazuma i Ustava, a da postoji niz institucija na nivou BiH koje nemaju ustavnu podlogu, ali imaju podršku međunarodnog faktora.\n– Doći će dan kada će se sve to srušiti kao kula od karata. Ovako se ne može graditi BiH – naglasio je Dodik i dodao da je BiH fikcija koja se brani nezakonitim i neustavnim sredstvima.\nNapominjući da se radi na donošenju novog zakona o Ustavnom sudu BiH, Dodik je rekao da iza ove institucije stoji međunarodni faktor koji je osetio priliku da se posredstvom te priče „napije krvi srpskom narodu“.\n– Javnost u Republici Srpskoj mora da zna da Sud i Tužilaštvo BiH postoje samo da bi urušIli, ponizili i obesmislili RS, ništa više“, rekao je Dodik i dodao da je jasno da Srbi ne bi mogli živeti u BiH ako bi se ukinula Srpska, čemu Sarajevo teži.\nPiju nam je vekovima ...\nNema šta Dodik da podržava i ne podržava, ima da bojkotuje kroato-muslimaniju, a ujedno moli Rusiju za zaštitu. Zaštitu od trojnog pakta USA, EU i ISIL. Sve javno.


Ruski senator: Evropa treba da izvuče lekcije iz gasne krize - 25.11.2021, Sputnik Srbija\nČlan Saveta Federacije Rusije Aleksej Puškov izjavio je da bi Evropa mogla da izvuče lekcije iz gasne krize. 25.11.2021, Sputnik Srbija\n„Gasna kriza u Evropi ove zime, ako je išta pokazala, to je neophodnost nesmetanih isporuka ruskog gasa, a posebno nakon što je gas iz Sjedinjenih Američkih Država i nekih drugih zemalja-snabdevača otišao na azijska tržišta. U to se uverila cela Evropa – odatle i apeli Moskvi sa zahtevom da se poveća obim isporuka“, napisao je Puškov na svom kanalu na Telegramu.Puškov i je ranije ukazivao na pokušaje Zapada da okrivi Rusiju za gasnu krizu. Prema njegovim rečima, Evropljanima se govori i nastaviće da se govori da je Rusija kriva za gasnu krizu u Evropi, uprkos tome što su posle obustave „Severnog toka 2“ cene gasa porasle za 18 odsto.Predsednik Rusije Vladimir Putin je 13. oktobra izjavio da je poskupljenje gasa u Evropi rezultat nestašice struje, a ne obrnuto. Evropski igrači nisu letos žurili da obnove rezerve u podzemnim skladištima gasa, dodao je on opovrgavajući pretpostavku da visoke kotacije idu na ruku proizvođačima sirovina.Poslednjih meseci cene fjučersa za gas u Evropi su se više nego udvostručile. U avgustu je cena jedva prelazila 500 dolara, dok je 6. oktobra dostigla istorijski maksimum od 1.937 dolara za hiljadu kubnih metara, nakon čega je na tržištu započeo pad, ali su cene i dalje premašivale granicu od hiljadu dolara.Stručnjaci povećanje cene gasa pripisuju niskom nivou popunjenosti skladišta gasa, ograničenoj ponudi glavnih dobavljača i velikoj potražnji prirodnog tečnog gasa u Aziji.\nevropa, rusija, energetika, gas, aleksej puškov, ruski gas, isporuke, rusija – ekonomija\nČlan Saveta Federacije Rusije Aleksej Puškov izjavio je da bi Evropa mogla da izvuče lekcije iz gasne krize.\n„Gasna kriza u Evropi ove zime, ako je išta pokazala, to je neophodnost nesmetanih isporuka ruskog gasa, a posebno nakon što je gas iz Sjedinjenih Američkih Država i nekih drugih zemalja-snabdevača otišao na azijska tržišta. U to se uverila cela Evropa – odatle i apeli Moskvi sa zahtevom da se poveća obim isporuka“, napisao je Puškov na svom kanalu na Telegramu.\nPuškov i je ranije ukazivao na pokušaje Zapada da okrivi Rusiju za gasnu krizu. Prema njegovim rečima, Evropljanima se govori i nastaviće da se govori da je Rusija kriva za gasnu krizu u Evropi, uprkos tome što su posle obustave „Severnog toka 2“ cene gasa porasle za 18 odsto.\nPredsednik Rusije Vladimir Putin je 13. oktobra izjavio da je poskupljenje gasa u Evropi rezultat nestašice struje, a ne obrnuto. Evropski igrači nisu letos žurili da obnove rezerve u podzemnim skladištima gasa, dodao je on opovrgavajući pretpostavku da visoke kotacije idu na ruku proizvođačima sirovina.


Home/SPEKTAR/UDARNO IZ RUSIJE: Moskva će to pamtiti – Beograd spreman da se suprotstavi politici EU\nEvropska unija želi da odbije pomoć Beogradu, koju Evropljani pružaju zemljama kandidatima za članstvo u EU, zbog podrške Srbije Ruskoj Federaciji.\nDa li su Srbi spremni da revidiraju svoju politiku zarad članstva u udruženju – u materijalu FBA „Ekonomija danas“.\nEvropska komisija primila je zahtev evropskog poslanika Johana Van Overtveldta, koji je doveo u pitanje umesnost podrške Srbiji kao zemlji kandidata za članstvo u Uniji.\nSumnju u „lojalnost“ Beograda izazvalo je to što Srbi odbijaju da uvedu antiruske sankcije, čime „ne podržavaju politiku EU“.\n„Recimo samo da je Srbija uvek bila saveznik i dobar prijatelj Rusije, čini mi se da srpske vlasti dobro znaju šta se sada zaista dešava.\nDa, zemlja nije bogata, oni su hteli da budu pod okriljem EU da bi dobili neke bonuse i pomoć, ali iznutra je i dalje naša prijateljska zemlja, koja ne naseda antiruskoj propagandi“, smatra politikolog Natalija Gromova.\nEU je izračunala da je Srbija od 2014. do 2020. godine dobila finansijsku podršku od evropskih vlasti u iznosu od 1,539 milijardi evra, a 15. decembra 2021. godine joj je kao kandidatu za članstvo u EU obezbeđeno više od 122 miliona evra.\nOgorčenje Zapada izaziva i to što Beograd ne planira da odbije saradnju sa Gaspromom i trenutno pregovara sa Moskvom o sklapanju novog dugoročnog ugovora.\n„Srbija razume da je zemlja 100 odsto zavisna od ruskog gasa, ko će im pomoći ako podrže razne embarge? EU? Ne, Evropska unija neće pomoći nikome pa ni Srbiji, oni sami nemaju goriva, mogu samo da kažu da su spremni da odbiju gas iz Rusije, a niko ne zna gde da traži alternativu“, napominje Gromova.\nPolitikolog je podsetio da Beograd sada dobija ruski gas pod dugoročnim ugovorom po najpovoljnijim uslovima – 270 dolara za hiljadu kubnih metara.\nNiko neće moći da ponudi Srbiji takvu cenu, a Srbi neće moći da plaćaju gas po 1.000 dolara za hiljadu kubika, kao što to čini EU.


Akcionari C marketa traže poništenje prenosa akcija – Nadlanu.com\nAkcionari C marketa traže poništenje prenosa akcija\nBEOGRAD, 6. decembra 2010. (Beta) – Akcionari C marketa protestovali su u ponedeljak ispred sedišta firme Primer C u centru Beograda zahtevajući od Vlade Srbije i Agencije za privatizaciju da ponište preuzimanje akcija tog trgovinskog lanca.\nAkcije C marketa je preko Primera C otkupila kompanija Delta u decembru 2005. godine. U protestu je učestovalo oko 50 akcionara C marketa koji su zatražili podelu akcija iz preostalog društvenog dela kapitala tog preduzeća.\nTrenutno je 75 odsto akcija C marketa registrovano kao vlasništvo Primera C, a 23 odsto akcija je društveni kapital. Aukcijska prodaja društvenog kapitala tog preduzećaje bila je zakazana u decemebru 2007. godine, ali je otkazana.\n„Protestujemo jer naše zahteve niko ne uvažava. Tužba koju smo mi podneli pre mesec i po stoji u Kasacionom sudu. Verovatno je nešto u ovom slučaju na političkom nivou zamršeno“, rekao je jedan od malih akcionara Branko Vučićević.


2007-03-13 HAG/DEN HAAG\nStaniša Radošević, svjedok na suđenju Haradinaju, Bali i Bahrimaju\nOdbrana Ramuša/Ramush Haradinaja našla se danas u poziciji one poslovične devojke koja bi da se uda... ali da ostane nevina. Nastojala je, naime, da ospori verodostojnost izveštaja Fonda za humanitarno pravo (FHP) o zločinima nad kosovskim Srbima i istovremeno se, kao na "nesporne činjenice", pozivala na izveštaje koje je ista organizacija priredila o zločinima nad kosovskim Albancima.\nSledećeg dana, svedok je sreo prijatelja iz Dašinovca koji mu je rekao da su pripadnici OVK napali na kuću njegovog oca, zarobili ga i odveli zajedno sa još jednim starijim srpskim parom. Tela Slobodana Radoševića i Miloša Radunovića pronađena su četiri meseca kasnije pored jednog seoskog puta u blizini Dašinovca, dok se Milica Radunović i dalje vodi kao nestala. Svedok je nakon toga razgovarao sa jednim susedom, Albancem, koji mu je rekao da je pokušao za zaštiti njegovog oca, ali su ga pripadnici OVK pretukli "zato što brani Srbe."\nHaradinajev branilac je u unakrsnom ispitivanju predočio svedoku izjavu koju je aprila 1998. dao Fondu za humanitarno pravo, a u kojoj se navodi da su on i njegova majka "pobegli iz sela u strahu od OVK." Svedok tvrdi da to nije izjavio i ukazuje da su 21. aprila presretnuti i zarobljeni upravo kada su se iz Dečana vraćali u svoje selo, gde su "bili dobri sa komšijama Albancima."\nPošto je zaključio da njegova izjava Fondu "nije istinita" i da je osoba koja je tu izjavu uzimala "sve izmislila", Haradinajev branilac Emerson je svedoku citirao deo drugog izveštaja Fonda za humanitarno pravo u kojem se govori o događajima u Ćirezu, Likošanima i Prekazu krajem februara i početkom marta 1998. godine, kada je ubijeno oko 80 kosovskih Albanaca, uključujući i veliki broj žena i dece. Emerson je to citirao kao "nesporne činjenice", a svedok je odgovorio da je za te događaje čuo, ali da nije verovao da je ubijeno toliko ljudi.\nTeza Haradinajeve odbrane je da su posle Ćireza, Likošana i Prekaza, kosovski Albanci u selima u okolini Dečana bili "veoma uplašeni" i da su se zato "naoružavali i samoorganizovali" kako bi se odbranili u slučaju da i njihova sela budu mete takvih napada. Emerson je to danas dokazivao time što su naoružani ljudi koji su 21. aprila 1998. zaustavili svedoka, njegovu majku i prijatelja, bili "haotično organizovani", nisu imali komandanta niti bilo kakva sredstva komunikacija, dugo su među sobom raspravljali šta će s njima učiniti, većina ih je bila u civilu dok su malobrojni među njima imali raznolike uniforme.\nSvedočenje Staniše Radoševića biće nastavljeno sutra.\nTV Tribunal 313\nZAVRŠNE REČI: Vukovarska trojka između slobode i doživotnog zatvora\nTRAGOVI ZLOČINA: Ruže na sarajevskom asfaltu\nNA "ISTOM ZADATKU" U POTOČARIMA: Jednima optužnice, drugima medalje\nUKLANJANJE DOKAZA SA KOSOVA: Prevoznik leševa u državnom interesu\n"FRANCUSKA VEZA": Kako je sudija Antoneti šarmirao Šešelja


Vanjskotrgovinska komora Bosne i Hercegovine ugostila je danas delegaciju od 19 predstavnika firmi i privrednika iz Republike Slovačke da bi im prezentirala zakone i načine investiranja u BiH radi povećanja trgovinske razmjene i povećanja investicija.\nPredsjednik Komore Bruno Bojić pojasnio je da između privrednika postoje izuzetno dobri poslovni i prijateljski odnosi, a BiH sa Slovačkom ima i suficit posljednje dvije godine, ali za Bojića obim vanjskotrgovinske razmjene nije na zadovoljavajućem nivou i ona iznosi 250 miliona KM.\n– Slovačka je članica Evropske unije i zasigurno ima veliki uticaj kod dobijanja određenog statusa BiH i u prethodnom periodu pomagala kada je u pitanju usvajanje legislative prilagođene EU standardima – naglasio je Bojić.\nOvom sastanku prisustvovao je i ministar vanjskih i evropskih poslova Republike Slovačke Miroslav Lajčák, koji boravi i službenoj posjeti BiH, također je mišljenja da iako dvije zemlje imaju dobre političke odnose, nivo ekonomske saradnje ne dostiže nivo kakav bi mogla.\n– Slovačka je velika sila kada je u pitanju proizvodnja automobila jer proizvodi najviše po broju stanovnika u svijetu. Sada će doći “jaguar land rover”. Najjači produkt koji dolazi iz BiH u Slovačku su sjedala za automobile, ali postoji interes i za saradnju u drugim oblastima – istaknuo je Lajčak.\nZamjenik ambasadora Slovačke u BiH Viktor Borecki naglasio je da se oblasti ekonomske saradnje mogu razvijati u automobilskoj industriji, ali i u oblasti energetike te alternativnim izvorima energije.\nDirektor slovačke firme Credo Agency, koja posluje u BiH, Daniel Dobrota govorio je danas o uvjetima poslovanja u zemljama bivše Jugoslavije gdje ima kćerke kompanije koje se bave obnovljivim izvorima energije i to su na prvom mjestu male hidrocentrale.\nPojasnio je da je procedura nabavke dozvola za rad slična u svim zemljama Evrope, ali je kao lično iskustvo naveo da se u zemljama Balkana do toga dolazi jednostavnije nego, primjera radi, u Slovačkoj.\nPrivrednici iz Slovačke na forum su došli da bi se upoznali o mogućnostima saradnje između dvije zemlje i upoznali se o načinima proširenja te saradnje.\n#Miroslav lajčak#VTKBiH#Bruno Bojić#slovački privrednici#Viktor Borecki


Kako da oterate strahove iz prošlosti u novoj vezi? | Luftika\nKako da oterate strahove iz prošlosti u novoj vezi?\nSvi vole emocionalna uzbuđenja koja donosi početak nove i obećavajuće veze. Osećanja iz tog perioda se rado sećamo, jer su retki. Leptiri lepršaju u stomaku, a vi ste na sedmom nebu.\nPre ili kasnije, faza medenog meseca će se završiti, a vi ćete se “zaglaviti” u rutini sa novim partnerom. Tada počinju da se javljaju neslaganja, a vi se prisećate rana iz prošlosti koje ne moraju imati veze sa vašim trenutnim partnerom.\nTri načina na koji se možete osloboditi bolnog osećaja zbog onoga što se dogodilo u prošlosti.\nStrelac, Ovan i Vaga od 5. maja zbog ljubavi će pomerati planine bez brige šta…\nKada ste bili povređeni u prošlosti, ili ste preživeli težak razvod, često ste u strahu da će vam se ista stvar desiti ponovo. Dokažite sebi da grešite i da ćete najverovatnije upropastiti vezu koja, trenutno, ide u dobrom pravcu. Navedite sebi argumente koji ukazuju na to da problemi ne postoje, dajete prostora da razvijete veru, poverenje i samopouzdanje.\nLjubomorna pitanja u vezi sa njegovom bivšom\nBilo da je vaš partner dao razlog ili nije, neizbežna su osećanja ljubomore kad god je tema njegovih bivših u pitanju. To je prirodno i mi smo samo ljudi. Možda nećete imati pravi razlog da budete ljubomorni, ali se plašite onoga što ne znate – u ovom slučaju je to istorija koju vaš partner deli sa svojom bivšom. Razgovarajte o tome, da li vam tu nešto smeta – ali ne stvarajte scenarije u glavi i nemojte biti ljuti bez razloga.\nSvako u svom umu ima unapred osmišljenu viziju kako bi volelo da izgleda njihov savršen partner. Ljudi često porede prave partnere sa idealom koji možda ne postoji. U svakom slučaju, voleti nekog znači da volimo njegove vrline, a da nam njegove mane ne smetaju previše. Ne možete se udati za nekoga očekujući da će se on promeniti.\nNaslovna fotografija: Marko Milivojević\noznakekako odrzati vezu kako preboleti bivseg kako preboleti bivsu ljubomora medeni mesec pocetak nove veze strast


traži... go\tDruštvo\nFond HNK u poseti ambasadi Indonezije u Beogradu\tutorak, 20 decembar 2016 21:09\tPredstavnici Fondacije Hadži-Nadžija Karabegović Agušević obišli su ambasadu Indonezije u Beogradu i tom prilikom predali novčanu pomoć koju su studenti i članovi fonda prikupili za žrtve razornog zemljotresa, a koji je nedavno pogodio indonežansku provinciju Banda Aceh. Članovi fondacije su razgovarali sa ambasadorom Indonezije u Beogradu i njegovim saradnicima o budućoj saradnji i projektima pomoći.\nOpširnije...\tPooštriti kontrolu prodaje petardi\tponedeljak, 19 decembar 2016 12:11\tSavet za bezbednost Grada apelovao je danas na inspekcijske službe, policiju i građane da maksimalno pooštre uslove prodaje petardi. Ovaj apel uspedio je kao podsećanje da tokom novogodišnjih praznika u Novom Pazaru bude na desetine povređenih.\nOpširnije...\tCarinarka sa Zukorlićevim saradnicima i o Mahmutoviću\tpetak, 16 decembar 2016 21:53\tRtv Novi Pazar i večeras objavljuje delove snimka sastanka službenika Muamera Zukorlića i službenice VBA. Objavljeno u\nOpširnije...\tI Lotinac u "audio aferi"\tpetak, 16 decembar 2016 21:50\tUlazak FK Novi Pazar je bio događaj koji je izazvao veliku pažnju javnosti. Muamer Zukorlić je prepoznao taj događaj kao pretnju svojoj politici i pokrenuo je kampanju protiv Kluba, želeći da obesmisli značaj igranja u najvišem rangu takmičenja.\nOpširnije...\tNovogodišnji poklon za decu bez roditeljskog staranja\tpetak, 16 decembar 2016 16:31\tNa inicijativu gradonačelnika Novog Pazara Nihata Biševca, sedamdeset troje mališana bez roditeljskog staranja dobiće, povodom novogodišnjih praznika novčanu podršku od po 10 000 dinara. Deci će grad na ovaj način ukazati pažnju umesto da sredstva budu potrošena na koncert. To je poklon dečacima i devojčicama bez roditeljskog staranja i rezultat ljudskosti iz koje proističe potreba da vodimo računa o sugrađanima. Inicijativa gradonačelnika sjajan je primer ustanovama i pojedincima iz okruženja da u koliko imaju mogućnosti, deci bez roditeljskog staranja i socijalno ugroženim kategorijama pruže materijalnu podršku. izvor: Informativna služba Grada\nOpširnije...\tEU za srednjoškolce\tpetak, 16 decembar 2016 13:42\t''Upoznaj i ti Evropsku uniju'' naziv je projekta koji, uz podršku Grada Novog Pazara, realizuje Akademska inicijativa ''Forum 10''. U sklopu takvog projekta, danas je u prostorijama Kancelarije za mlade održana radionica sa učenicima Gimnazije i Ekonomsko-trgovinske škole.\nOpširnije...\tPotstrekivanje Ljajićevog ubistva\tpetak, 16 decembar 2016 11:35\tU Dnevniku smo otkrili i nove šokantne detalje sa sastanka Zukorlićevih ljudi i službenice tajne službe. Podstrekivanje na ubistvo ministra Ljajića je svakako najstrašniji detalj novog snimka.\nOpširnije...\tMurić: Državljanstvo Republike Srbije, a ne srpsko!\tpetak, 16 decembar 2016 01:28\t“Ministartvo unutrašnjih poslova i sama država Srbija krše Zakon o putnim ispravama i Zakon o državljanstvu time što u biometrijskim pasošima, koji se izdaju Bošnjacima, u rubrici za državljanstvo stoji odrednica „srpsko“, a ne „državljanstvo Republike Srbije“, rekao je na konferenciji za novinare predsjednik Stranke za Sandžak, dr Fezija Murić.\nOpširnije...\tTehnomanija i u Novom Pazaru\tčetvrtak, 15 decembar 2016 18:01\tTehnomanija od danas i u Novom Pazaru. Prodajno mesto i u našem gradu, koje je svečano otvoreno u pasažu stare lučne zgrade, četrdeseto je u lancu ove poznate kompanije, lidera u prodaji tehnike na tržištu Srbije. Specijalni popusti do 30 odsto i pokloni iznenađenja za kupce važe do 18.decembra.\nOpširnije...\tAgušević: Pomažemo siromašne, bez obzira na nacionalnost\tčetvrtak, 15 decembar 2016 17:56\tFondacija Hadži-Nadžija Karabegović Agušević povodom predstojeće Nove godine realizuje uobičajenu akciju pomoći siromašnijim građanima. Kao što je ustaljena praksa Fondacije pomoće se odgleda u distribuciji paketa sa osnovnim životnim namirnicama.Ovu pomoć i pakete koji sadrže namirnice i sredstva za higijenu dobiće 150 porodica.\nKontrola goriva\tPoledica na putevima\tZnanjem do posla\tGradsko veće o budžetskim pitanjima\tStartPrethodna12345678910SledećaKraj\tStrana 6 od 400\tMAPE POKRIVENOSTI\nOpširnije...\tRTV Novi Pazar od danas na SBB\nRegionalna radio televizija Novi Pazar od danas se emituje i putem SBB kablovske mreže. Naši gledaoci u celoj zemljji od… Opširnije...\tPočela digitalna era\nMinistar trgovine, turizma i telekomunikacija Rasim Ljajić pustio je juče u rad digitalne predajnike na emisionoj stanici "Gobelja" na Kopaoniku,… Opširnije...\tLjajić: Digitalizacija pre predviđenog roka\n''Proces digitalizacije u Srbiji biće završen 7.juna, deset dana pre predviđenog roka, kada će digitalnim signalom biti pokriveno 97,8 odsto… Opširnije...\tPočela digitalna TV era u Srbiji\nIsključenjem analognog signala na emisionoj stanici Vršački breg i priključivanjem na digitalni televizijski sistem počela je digitalna era u Srbiji. Opširnije...\tZavršena prijava za besplatne set-top boksove\nPrijava za besplatne set top boksove na koje pravo imaju najugroženiji gradjani je završena. Centar za socijalni rad u Novom… Opširnije...\tDigitalizacija do 17. Juna\nU Novom Pazaru je održan radni sastanak o procesu digitalizacije medija i gašenju analogne emisione tehnike. Sastanku su prisustvovali predstavnici… Opširnije...\tDruštvo - više\nBosanski je dostupan osnovcima širom Turske\nApel iz Parking servisa\nObuke za potrebe tržišta rada\nJKP Čistoća: Upošljeni svi kapaciteti\nŠtab za vanredne situacije o novom snegu\nRaspodela budžetskih sredstava u dogovoru sa korisnicima\nHavarija u Domu kulture Priboj\nZavršen prvi dio zimskog raspusta i za đake u Novom Pazaru\nHajrović: ”Mobilnost svih službi kako bi se predupredile poplave”\nŽestoka oluja i požar na Pešteri\nZa pešterski vodovod oko 60 miliona\nOdržana sjednica Gradskog vijeća\nUnija poljiprivrednika o tržištu za maline\nZimska odjeća i obuća za izbjeglice u Tutinu\nHumanitarni karakter Novogodišnjeg vašara\nVode dovoljno za sve potrošače\nManje povreda nego prošle zime\nEpidemija gripa na pomolu


Vesti online / Srpski informativni portal / UEFA drastično kaznila Zvezdu\n16:55 >> 16:57h\nUEFA drastično kaznila Zvezdu\nProšle zime UEFA je kaznila Crvenu zvezdu zbog transparenta njenih navijača, a pravni tim kluba se borio i izborio da ta kazna bude "skinuta". Crveno-beli su bili pomilovani i igrali su protiv CSKA pred punim tribinama.\nOvog leta, u UEFA su ponovo dostavljeni izveštaji o "rasističkim povicima navijača i zakrčenim prolazima", pa je posledica bila očekivana - zaključavanje "Marakane".\nCrvena zvezda će naredne dve evropske utakmice igrati pred praznim tribinama, a uz to će morati da u kasu UEFA uplati 72.000 franaka!\nNije potrebno naglašavati koliko će navijači faliti ekipi Vladana Milojevića u plej-ofu za evro-takmičenja, a potom i u eventualnom prvom kolu grupne faze. Isto tako, Zvezda je ostala uskraćena za veliku zaradu, jer bi sledeća evropska utakmica na "Marakani" u svakom slučaju bila spektakl, od ogromnog značaja.\nBilo da je u pitanju plej-of za Ligu šampiona ili za Ligu Evrope, Zvezdini fudbaleri moraće da se bore - sami.\nCrveno-beli su ove sezone već bili kažnjeni zbog incidenta na gostovanju u Letoniji, pa je Zvezdi bilo zabranjeno da u prošlom kolu vodi navijače na meč protiv Suduve. U takvoj situaciji, teško je bilo očekivati da Evropska fudbalska asocijacija progleda kroz prste srpskom šampionu.


Izvor: B92, 26.Okt.2020, 18:47\nFrancuske vlasti razmatraju koje bi opcije mogli da preduzmu u pojačavanju restrikcija, a mogueć je i produženje policijskog časa, saznao je Rojters.\nPre dve nedelje Francuska je uvela policijski čas od 21 do 6 ujutro, međutim, otkako je uvedena zabrana kretanja u noćnim satima broj hospitalizovanih je nastavio da raste, navodi Rojters.\nIzvori bliski vladi kažu da se razmatra produženje policijskog časa, zatvaranje tokom vikenda u kućama, kao i zatvaranje prodavnica >> Pročitaj celu vest na sajtu B92 << koje nisu od preteranog značaja za stanovništvo.\nMere bi se primenile na parisku regiju i Marselj i Lion, gradove koji su žestoko pogođeni koronavirusom, rekao je za Rojters izvor koji nije želeo da otkriva identitet.\nPre dve nedelje, Francuska je uvela policijski čas od 21 do 6 ujutro..Francuske vlasti razmatraju koje bi opcije mogli da preduzmu dalje u pojačavanju restrikcija, a moguć je i produženje policijskog časa, saznaje se iz izvora bliskih vladi..., međutim, otkako je uvedena zabrana kretanja u nočnim...


Šta se sve dogodilo pre 50 godina? - Internet ogledalo\nYou are at:Home»News»Svet»Šta se sve dogodilo pre 50 godina?\nBy Nina Kovacevic on\t 1.10.2019 Svet\nDugo se vodila rasprava o tome kada se „rodio“ Internet, a mnogi tehnolozi navode 7. april\n1969. kao zvanični datum rođenja weba. Toga dana, objavljen je prvi RFC (Request for Comments), koji je uključivao istraživanje, predloge i ideje za stvaranje istinske internet tehnologije. Decenijama kasnije, internet je postao sastavni deo naše svakodnevice, omogućavajući nam da se povezujemo sa ljudima širom sveta.\nVelike promene uvek su posledica truda i predanosti. Kompanija Samsung Electronics osnovana je 1969. godine u Suwonu, u Južnoj Koreji, kao deo Samsung grupe. Rani proizvodi ove kompanije bili su električne\nkomponente i uređaji kao što su televizori, kalkulatori, frižideri, klima uređaji i mašine za pranje veša. Kasnije, 1988, Samsung je predstavio svoj prvi mobilni telefon, a do 2010. postao je najpoznatija kompanija na svetu kada je reč o mobilnim uređajima. Danas, predvodi razvoj industrije svojom vrhunskom tehnologijom i naučnim istraživanjima koja istinski menjaju način na koji živimo i komuniciramo.


Šefovi diplomatija SAD, Britanije, Francuske i Nemačke obavili virtuelni razgovor\nBeta 5. februara 2021. 19:35\nŠefovi diplomatija Britanije, Francuske, Nemačke i SAD razgovarali su prvi put u gotovo tri godine na virtuelnom sastanku na kome su evropski saveznici pozdravili povratak Amerike u centar svetske politike pod predsednikom Džozefom Bajdenom.\nKako je saopštio britanski Forin ofis ministri spoljnih poslova tri evropske zemlje i državni sekretar SAD vode virtuelne razgovore o pitanjima koja uključuju Iran, Kinu, Mjanmar, klimatske promene i pandemiju korona virusa.\nPoslednji put su se glavni zvaničnici spoljnih poslova te četiri zemlje sreli u aprilu 2018. godine.\nRazgovor državnog sekretara SAD Entonija Blinkena, i ministara spoljnih poslova Britanije Dominka Raba, Nemačke Hajka Masa i Francuske Žan-Iva Le Driana održan je dan pošto je Bajden poručio američkim diplomatama u Stejt departmentu „Amerika se vratila, diplomatija se vratila“.\nBajden je napravio oštar zaokret u odnosu na politiku „Amerika na prvom mestu“ svog prethodnika bivšeg predsednika Donalda Trampa, po pitanjima kao što su klimatske promene i Rusija. Jedan od prvih Bajdenovih poteza kao predsednika je da vrati SAD u Pariski klimatski dogovor iz koga je Tramp povukao zemlju.\nBajden je juče rekao da su prošli dani kada se SAD povinuje ruskom predsedniku Vladimiru Putinu. On je rekao da će povući Trampovo naredjenje o povlačenju američkih trupa stacioniranih u Nemačkoj, i da će prekinuti podršku vojnoj ofanzivi Saudijske Arabije u Jemenu.\nBritanija koja vodi G-7, grupu industrializovanih država ove godine treba da bude domaćin klimatske konferencije u novembru. Ona je pozdravila novi fokus SAD o saradjivanju sa svojim saveznicima širom sveta.


Finansijska amnezija ili kako da trošiš bez osećaja krivice i griže savesti - Finansijski savetnik i biznis kouč | Karolina Herbut\nFinansijska amnezija ili kako da trošiš bez osećaja krivice i griže savesti\nFinansijska amnezija 1: Kada stvarno ne znamo na šta je novac potrošen i kako je ovako brzo potrošen.\nAko ne beležiš aktivno svoje finansije, čest je osećaj da je novac brzo nestao, ponekad se čak pitaš da li si negde izgubila/o deo novca, jer nije moguće da si ti sam/a toliko već potrošila/o…A kada kreneš da beležiš shvatiš da je moguće i jasno vidiš gde.\nMnogim ljudima je teško da se u pisanoj formi suoče (na papiru, u tabeli, mobilnoj aplikaciji) sa svojim finansijama, posebno troškovima.\nKada neko ima tolike troškove koliko i zarađuje, možda i dugovanja, kredite, tada beleženje troškova i primanja gde je na kraju rezultat “0” može da deluje opterećujuće.\nAli ako je do sada rezultat bio “0”, onda će i manje poboljšanje biti značajno. Pre svega veruj u sebe da MOŽEŠ da unaprediš svoje finansije i probaj da uvedeš makar manje promene. Na primer kreni sa beleženjem primanja i troškova. Pročitaj o tome više ovde,\nFinansijska amnezija 2: Kada zapravo znamo gde je novac potrošen, ali biramo da određena primanja i troškove zaboravimo i ne pominjemo.\nNajčešće su ova primanja i troškovi povezani. Za iznos primanja koje “zaboravimo” kupimo nešto što “zaboravimo”. 😉\nPostoje dva osnovna razloga zašto je “svesna” finansijska amnezija prisutna:\nzbog neslaganja sa bliskim ljudima oko trošenja novca\nzbog osećaja krivice i griže savesti kada kupimo neke stvari.\nNeslaganje sa bliskim ljudima oko trošenja novca\nJedan od razloga za “finansijsku amneziju” jeste neusaglašenost u okviru porodice (posebno između parova i bračnih partnera) oko trošenja novca. Ne-beleženje troškova i primanja uvek daje određeni prostor za “manevrisanje” – da se novac potroši na nešto sa čime se druga strana ne bi složila… Koliko je ovo važna tema pomenuto je u tekstu “Novac najčešći razlog za razvod“, koji je 2009. godine objavio Blic.\nKako se navodi u tekstu “85 odsto svih parova koji su se razveli priznali su na kraju da su finansije predstavljale glavni razlog nesuglasica i problema.”…”kada kažemo da su pare razlog nesuglasica u braku, to se više odnosi na neusaglašenost supružnika oko trošenja novca.”\nDalje se navodi da “preko polovine anketiranih žena u njenom istraživanju kaže da ne zna kolika su mesečna primanja njihovih supružnika. Čak 40 odsto njih veruje da njihovi supruzi imaju „crne fondove“, dok svaka četvrta smatra da im bračni partneri troše više novca nego što prijavljuju. Tajni fondovi, tako, najčešće odlaze na širu porodicu, alkohol i druge žene. Supruge koje su učestvovale u istraživanju kažu da je svaki pokušaj razgovora o novcu završavan svađom.”\nKada postoji suštinsko neslaganje na šta trošiti novac, postoje 4 opcije:\npokušaj razgovora i nalaženja zajednički prihvatljivog rešenja;\nda se troši novac samo na one stvari sa kojima se i bliska osoba slaže, pa tako potiskivati sopstvene potrebe i želje;\nda se troši u tajnosti (neko će u tajnosti finansijski pomagati svojim roditeljima, sestri, bratu, neko će ići u kladionicu);\nda se okonča taj odnos.\nKako da trošimo/kupujemo bez osećaja krivice i griže savesti\nVećina nas je već iskusila osećaj krivice i griže savesti kada kupimo nešto što nam nije (toliko) trebalo. Možda je to još jedna tašna, neko kratko putovanje, još neka dekoracija/alat za kuću, neki dodatak za auto ili “cool” gedžet.\nNajvažnija stvar koju možeš da učiniš za sebe i svoje finansije jeste da budeš skroz iskren(a) prema sebi – do čega ti je najviše stalo (da kupiš a i generalno u životu). Šta su ti ciljevi, koji su prioriteti tih ciljeva? Šta ti je najvažnije. Ne ono što drugi kažu da “treba” da radiš, nego šta je to što tvoje biće želi, šta ti kaže osećaj da ti je potrebno.\nMi smo uvek pred izborom šta da kupimo pre a šta kasnije (ili da uopšte ne kupimo), a u skladu sa našim mogućnostima. Pretpostavimo da želiš da stvoriš bar neku minimalnu ušteđevinu – zlatnu rezervu, a opet voliš i da putuješ i da ideš na edukacije. Na kraju meseca ti ostane 20,0000 dinara. Vidiš na popustu putovanje na koje si želeo/la da ideš. Takođe vidiš da je u toku upis na kurs koji si planirao/la da pohađaš.\nDa li ćeš “ostatak” od 20,000 dinara staviti u zlatnu rezervu, otići na putovanje ili upisati kurs? U svakom od tih scenarija će 1 tvoj cilj biti ispunjen, a 2 će još ostati na čekanju. Izdvoj vreme i zamisli sva tri scenarija i kako se osećaš sa svakim od tih kada ih ostvariš, i posle ostvarenja.\nAko budeš primenio/la ovaj pristup pre kupovine (vizuelizaciju da kupuješ-imaš ono što želiš i kako se posle toga osećaš), uvidećeš da se krivica i osećaj griže savesti neće javljati, jer si svesno napravio/la izbor i doneo/la odluku koja je TEBI bila najbitnija u datom momentu. Ujedno tada ti više neće predstavljati problem da zapišeš na šta si potrošio/la novac, već ćeš sa tim biti srećan/na – novac je usmeren na ostvaranje nečeg što si hteo/la.\nFinansije nisu cilj, one su sredstvo do cilja\nMože se postaviti i pitanje da li su zaista finansije uzročnik mnogih frustracija, neslaganja ili su neusklađeni prioriteti i želje? Na osnovu gore navedenog vidite kolika je važnost da znamo šta želimo, koji su nam prioriteti, a potom da o tome otvoreno i na vreme pričamo sa našim bližnjima.\nZakaži konsultaciju – Lični finansijski savetnik – individualne konsultacije 1 na 1. Ukoliko želiš dalje informacije o ceni paketa za Konsultacije 1 na 1, da zakažeš konsultaciju ili imaš dodatna pitanja možeš mi pisati ovde.\nInformacija je zlato – kako da pametno uložiš vreme i sačuvaš novac\nPopusti i akcije – zamke u koje često upadamo\nDa li prvo otplatiti dugove ili stvarati zlatnu rezervu?


mesec | Mesečni Horoskop\nPosao Dragi Ovnovi, Merkur će na početku januara praviti konjunkciju sa Plutonom u vašem polju posla i karijere. Bićete u mogućnosti da započnete sa realizacijom jednog dugoročnog plana koji obuhvata velike investicije i donosi veliki obrt novca, a za šta ćete imati potrebna sredstva. Taj posao može da vam donese napredak u karijeri. Mars će […]\nPosao Dragi Blizanci, Merkur će početkom januara da pravi konjunkciju sa Plutonom, što će vam dati usmerenje i otvorene mogućnosti da pokrenete projekat koji će vam doneti sigurnu i stabilnu zaradu i uvećati vaše finansije na duži rok. Mars će 6. Januara ući u znak Bika, što vas upozorava da se čuvate tajnih neprijatelja jer […]\nPosao Drage Vage, Merkur će na početku januara praviti konjunkciju sa Plutonom što će vam omogućiti nabavku neophodnih sredstava za rad. Bićete u mogućnosti da započnete nove projekte ako se bavite građevinarstvom, industrijom i energetskim resursima. Mars će 6. januara ući u znak Bika, gde je u izgonu, što će dovesti do otežanog platnog prometa […]\nPosao Dragi Škorpioni, Merkur će na početku januara praviti konjunkciju sa Plutonom i omogućiće vam da započnete pregovore oko novih projekata. Naići ćete na dobar prijem i uspećete da privučete investitore koji će biti spremni da sa vama sarađuju i ulažu u projekte koje im ponudite. Mars će 6. januara ući u znak Bika i […]\nPosao Dragi Strelčevi, Merkur će na početku januara praviti konjunkciju sa Plutonom i omogućiti vam da investirate u projekte, proizvode i privredne grane za koje ćete biti sigurni da će vam doneti dobitke. Bićete vešti u rukovanju novcem i uvećaćete zaradu. Mars će 6. januara ući u znak Bika gde je u izgonu, što će […]\nPosao Dragi Jarčevi, Merkur će na početku januara praviti konjunkciju sa Plutonom u vašem znaku i omogućiće vam da poboljšate vaše radne veštine i brzo i lako rešavate važne radne zadatke. Pokrenućete pregovore oko novih planova i projekata. Mars će 6. januara ući u znak Bika i zahtevaće od vas unošenje velikih napora ako se […]\nPosao Drage Vodolije, Merkur će na početku januara praviti konjunkciju da Plutonom i pružiće vam se mogućnost da pokrenete jedan plan koji ste pripremali u tajnosti, a koji bi mogao da vam donese prednost nad konkurencijom i uveća saldo na vašem računu. Mars će ući u znak Bika 8. januara i doneće vam otežane okolnosti […]\nPosao Drage Ribe, Merkur će početkom januara praviti konjunkciju sa Plutonom i doneće vam mogućnost da započnete novu saradnju sa investitorima i preduzećima sa kojima možete ostvariti dugoročnu obostranu korist. Mars će 6. januara ući u znak Bika gde je u izgonu, što će od vas zahtevati više napora u dogovorima oko novih projekata i […]